Harreman ezinak, zaldiak eta sokak — dantzan.eus\nHemen zaude: Hasiera › Hemeroteka › Harreman ezinak, zaldiak eta sokak\nHarreman ezinak, zaldiak eta sokak\nAtzerriko eta hemengo sortzaileen obrarik berrienak erakutsiko ditu Dantzaldiak igandetik aurrera\nMaria Muñozek eta Pep Ramisek osaturiko Mal Pelo konpainiak emango dio hasiera Dantzaldiari, hilaren 7an. John Bergerren azken liburuan, From A to X, oinarrituriko ikuskizuna aurkeztuko dute Euskaldunan: He visto caballos. Bergerrekin berarekin lankidetzan sortu dute lana Muñozek eta Ramisek. Izan ere, ez da lehen aldia elkarrekin lan egiten dutena. Atrás los ojos (2002) eta Testimoni de llops (2006) koreografiak ere idazlearen laguntzaz eratu zituzten. Oraingo honetan, emakume baten eta gizon baten arteko amodio istorio zail bezain ederra landu dute, zaldiak metafora modura baliatuta. Elkarrengandik urruti egotera kondenaturik daude bikotekideak, eta eskutitzen bidez eutsiko diote harremanari. Gutun batean zein bestean idatziriko poemak maitasunaz eta erresistentziaz mintzo dira. Kataluniako Mal Pelo konpainiak Espainiako Dantza saria irabazi du joan den urtean.\nEtxetik urrun lan egiten du German Jauregik (Bilbo, 1972), Bruselan.Wim Vandekeybus konpainian aritu izan da hainbat urtez. Nolanahi den, Dantzaldian bere kabuz sortutako Sunset on Mars pieza estreinatuko du, Bilboko jaialdiaren laguntzaz ekoitzitako lana. Elena Fokinarekin batera interpretatuko du La Fundicion aretoan, hilaren 13an eta 14an. Elkarri ulertzen ez dion bikote baten istorioa da Jauregiren lanaren ardatza. Krisiak jota daude. Aurrez aurre jarri dira (Jauregi eta Fokina). Beren harremanari aukera bat emateko prest dira, baina azkena izango da. Dagoeneko nahiko min egin diote elkarri.\nBorja Ramosek piezarako espresuki sortutako musikaren doinuetan kulunkaturik emango dute obra dantzari biek. Josetxo Silguerok (saxofoia), Hasier Oleagak (bateria) eta Gonzalo Tejadak (baxua eta kontrabaxua) eta Estibaliz Oraak (biolontxeloa) interpretatu dute, besteak beste.\nLyongo (Frantzia) Kafig konpainiak obra bi eskainiko ditu Brasilgo Hiriko Dantza konpainiarekin batera: Correría eta Agwa. Hilaren 20an ariko dira, Euskalduna jauregian. Mourad Merzouki koreografo sonatuak sortu ditu lan biak. Batean zein bestean, dantzariek arnasa eteteko moduko itzulipurdi eta akrobazia lasterrak egingo dituzte. Capoeira zein hip hopa uztartu dituzte, musika elektronikoa, bossa nova eta sanba, ikus-entzuleak giro frenetikoan murgilduz.\nArkitektura ikasketak hasi ere egin zituen Maria Donata D'Urso koreografoak. Ez du inoiz arkitekto gisa lan egin; alabaina, bere obran itzal handia du arkitekturak. Espazioekin jolasten da, formekin, giroekin, harremanekin. Dantzaldian eskainiko duen Mem-brain strata 1 lanean, azala aztertzen du sortzaile italiarrak, «azala burmuinaren hedadura gisa ulertuz». Izan ere, sarri askotan gorputzak berak gordetzen eta babesten du oroimena. Gorputzean geratzen dira markaturik bizipenak. Oholtza gainean koreografo eta dantzaria baizik ez da ariko. Eskulturarekin lotura estua duen azpiegitura baten inguruan garatuko du obra, mintz eta gihar ehunen adimen sentsoriala ikertuz, epidermisari buruzko azterlan zientifiko-poetikoa osatu nahian. Guggenheimen dantzatuko da, martxoaren 11n.\nJon Maiak eta Pantxika Telleriak sortutako obra estreinatuko du Kukai konpainiak Dantzaldian: (Sok)2. Campos antzoki eraberrituan emango dute, martxoaren 12an. Sokadantzaren inguruan koreografo biek eginiko ikerketan oinarrituta Soka lana aurkeztu zuen Kukaik joan zen udaberrian. Kalean emateko ikuskizuna izan zen hura. Oraingo honetan, baina, aretorako pieza ondu dute Maiak eta Telleriak. Zazpi dantzarik emango dute: Alain Maiak, Eneko Gilek, Ibon Huartek, Nerea Vesgak, Urko Mitxelenak, Vanesa Castañok eta Vivien Ingramsek. Bien bitartean, Iñaki Telleriak (perkusioa), Oihane Igerabidek (harpa) eta Amaiur Cajarevillek (kontrabaxua) obrarako konposaturiko musika joko dute.\nZinema Labur eta Dokumentalaren Bilboko Jaialdiko azken aldian erakutsitako zenbait lan ikusi ahal izango dira La Fundicion aretoan, martxoaren 9an eta 10ean, denak ere dantza garaikideari buruzkoak.


Bizi herria euskaraz\nZerbitzu katalogo hau aurkezten dugu Euskararen Foru Zerbitzuaren produktu eta zerbitzuen zabalkundea egiteko, haiek ezagutzera eman eta eskura jartzeko, baita gardentasun ariketa gisara ere. Diseinu...\nLea Artibai Ikastetxea, eskola teknikoa da eta kooperatiba izaera du. Bere zeregina atal ezberdinetara hedatzen da, hala nola, ikasketa teknikoak eta unibertsitate mailakoak banatzen dira,...\nEuskal Herriko crowdfunding plataforma. Herri proiektu eta eragileentzako bultzada ekonomikoa lortzeko tresna\nEibarko Udala aurrekontuak\nEibarko Udalaren aurrekontuei buruzko informazio webgunea\nMugikorren menpe zaude? Orduan, hau da zure web-seriea! Jarri peluka berdea eta zatoz gurekin!\nJatetxea, eguneroko menuak eta karta.\nKotarro – Kotarro\nKotarro Aldizkaria. Lizarraldean eta Izarbeibarren euskaraz bizi nahi dugunon web orria. Web interesgarri honetan Lizarraldean eta Izarbeibarren berri\nErrenteriako udal kontserbatorioa eta musika eta dantza eskolaren webgunea.


AKATS ZUZENKETA, Osasunbidea-Nafarroako Osasun Zerbitzuko zuzendari kudeatzaileak urtarrilaren 30ean emandako 102E/2020 Ebazpenarena. Horren bidez esleitu ziren Osasunbidea-Nafarroako Osasun Zerbitzuan barrutiko fakultatibo espezialista izateko lanpostu hutsak, merezimendu-lehiaketa bidezko lekualdatzearen bitartez.\nERABAKIA, Nafarroako Gobernuak 2019ko abenduaren 27an hartua, zeinaren bidez onesten baita Iruñeko Garraioaren Hiria handitzeko Udalez gaindiko Plan Sektoriala aldatzeko espedientea, zortasun aeronautikoei eta 4. fasearen berrantolamenduari dagokienez, Noain Elortzibarko udal-mugartean. Aldaketaren sustatzailea Nafarroako Lurzorua eta Etxebizitzak SA sozietate publikoa da.\nAkats zuzenketa, enplegatuaren deialdian onartu eta baztertu diren izangaien zerrendan\nGainbalioaren koefizienteen aldaketa 2020rako. Hasierako onespena\nHiri-jarduketarako plan berezia, eraikingintza-ordenantzen 21.6 eta 22.3 artikuluak aldatzeko. Hasierako onespena\nUdal Plana. Hasierako onespena\nXehetasun-azterketa, 4. poligonoko 129.etik 135.era bitarteko lurzatietan. Hasierako onespena\nAldaketa 2020ko aurrekontuan. Hasierako onespena\n2020ko zergak, tasak eta prezioak\nLurren balio-gehikuntzaren gaineko zergarako koefizienteak\nIgerilekuen tarifak 2020ko udarako. Hasierako onespena\n1/2019 aurrekontu aldaketa. Behin betiko onespena\n2019ko MP1905 aurrekontu-aldaketa. Behin betiko onespena\n13/2019 aurrekontu-aldaketa. Behin betiko onespena\nIragarki oharra. Erreferentzia: 2019-A-89\nIragarki oharra. Erreferentzia: 2016-A-178\nIragarki-oharra. Erreferentzia: 2018-A-40\nNotificación de diligencia de embargo de salarios\nde saldos de cuentas bancarias\nCOMUNIDAD DE REGANTES DEL SECTOR V DEL CANAL DE NAVARRA\nCOMUNIDAD DE REGANTES DEL ARGA Y ARAGON


Bilbobusek udako ordutegia izango du uztailaren 1etik aurrera. Deia, Noticias de Bizkaia\nirailaren 3 arte\nBilbobusek udako ordutegia izango du uztailaren 1etik aurrera\nDEIA - 2017(e)ko ekainaren 29a, osteguna - 12:03etan eguneratua\nVarios peatones y un ciclista se reflejan en las lunas de una unidad de Bilbobus (Pablo Viñas)\nBILBAO. Bilbobusek udako ordutegia izango du uztailaren 1etik aurrera. Uztailaren 1etik (zapatua) hasi eta irailaren 3a bitartean (biak barne), Bilbobusen autobus lineen udako ordutegia abian jarriko da. Autobusen udal zerbitzuak honela, udan erabiltzaileen ohituren arabera egokituko ditu bere ordutegiak.\nGauzak honela, Bilbobusen zenbait linea, egokitzapen txikiak pairatuko dituzte, uda garaian erregistratzen den bidaiarien murriztapenera egokitzeko. Adibidez, maiztasun-aldaketa batzuk izango dira, bost eta hamar minutu artekoak eta, batzuetan, lehen zerbitzuan eta azkenean ere aldaketak egongo dira. Gautxori lineek bere aldetik, bere ohiko ordutegiarekin jarraituko dute.\nUdako ordutegi berriaren xehetasun guztiak, Bilbobuseko markesinatan kokatutako kartel eta fitxa informatiboetan kontsulta daitezke, baita BioBidek bezeroei arreta emateko duen bulegoan ere (Poza Lizentziatua, 6).\nGainera, erabiltzaileek ordutegia etxetik mugitu beharrik gabe eskura dezakete 010, Bilboko Udaleko informazio telefonora deituta edo www.bilbao.eus udal webgunetik deskargatuta.


‘Bilbao Iparra-Hegoa’ sariaren VI. ediziorako deialdia zabaldu dute - Uriola.eus\nElkartasuna sustatzea eskoletan eta eskoletatik\nLankidetzarekin eta elkartasunarekin zerikusia duten jarduerak garatzen aritu diren ikastetxeak aurkez daitezke sariketara. Jardueren protagonistak Lehen Hezkuntzako, Bigarren Hezkuntzako eta Batxilergoko edota gradu ertaineko prestakuntza-zikloetako ikasleek izan behar dute. Horretarako, ikastetxean azken bost urteotan egindako jardueren memoria bat aurkeztu behar dute. Jarduera horietako bat 2015-2016 ikasturtean burutu behar izan dute.\nIkastetxeek euren hautagaitzak aurkez ditzakete Udaleko Erregistro Orokorrean edo barrutietako udaltegietan 2016ko urriaren 15era arte.\nSeigarren edizioko saria (ohorezko aipamena eta 3.000 euroko dotazio ekonomikoa) nori eman erabakiko duen epaimahaian bederatzi pertsona egongo dira: Berdintasun, Lankidetza, Bizikidetza eta Jaietako Saileko zinegotzia, udalean ordezkaritza duten alderdi politikoetako pertsona bana, Lankidetza Kontseiluaren kide bi eta garapenerako lankidetzan eta Giza Eskubideen defentsan izen ona duten entitateetako ordezkari jardungo duten beste pertsona bi.\nEpaimahaiak sariak ematerako orduan irizpide hauek hartuko ditu kontutan:\n• Deialdiaren helburuarekin zerikusia duten ekintzetan ikastetxeak duen ibilbidea.\n• Jarduerak diseinatzeko, bultzatzeko eta gauzatzeko eskola-komunitateak, hau da, ikasleek, irakasleek eta gurasoek duten inplikazioa.\n• Jarduerek zenbateko eragina duten herritarrengan, auzoan, barrutian zein udalerrian.\n• Sariaren dirua deialdiarekin lotutako helburuetarako izatea.\nIkastetxeek 'Bilbao Iparra-Hegoa' sariketaz informazio gehiago jaso nahi izanez gero, Berdintasun, Lankidetza, Bizikidetza eta Jaietako Sailera jo dezakete, 94 420 42 03 telefonora deituta edo helbide elektroniko honetara idatzita: cooperacion@bilbao.eus\nEskola solidarioen modalitateko V. edizioa\n2015eko 'Bilbao Iparra-Hegoa' sariketaren eskola solidarioen modalitateko saria Garcia Rivero Maisua eskolak irabazi zuen. Auzoko agenteak -hezkuntza-komunitatekoak ez ezik, familiak, merkatariak eta elkarteak ere bai- integrazioaren eta kultura aniztasunaren alde inplikatzeko egindako lanarentzat onarpena da saria. Horrela, eskolako ikasleen jatorrizko herrialdeei duten garrantzia eman nahi izan die eskolak egindako lanaren bidez. Jarduera bi azpimarra daitezke batez ere, etorkin-portzentaje handia duen Garcia Rivero Maisua eskolak ezaugarri dituen zenbait balio, hala nola, begirunea, aniztasuna, elkartasuna eta kultura aniztasuna, sustatzeko burututako ekintzen artetik.


Animalien HTML5 koloreztapena - Ezarri Animalien HTML5 koloreztapena Free\nJokoak Animalien HTML5 koloreztapena\nHorrela nahi izanez gero Animalien HTML5 koloreztapena , mesedez, saiatu jokoak horietako bat:\nBTS GTA Cars Coloring haur eta helduentzako kolore jolas dibertigarria da. Autoak gustuko badituzu, ziur asko gustatuko zaizu joko hau. Aukeratu irudietako bat eta koloreztatu nahi duzun moduan. Ondo pasa jolasten.\nBTS Gta Cars koloreztatzen\nNinja Turtles Coloring Book haurrentzako doako margotzeko linea da. Joko honetan ahalik eta azkarren koloreztatu behar dituzun zortzi irudi desberdin aurkituko dituzu jokoaren amaieran puntuazio bikaina lortzeko. 23 kolore desberdin dituzu aukeran. Irudia koloretan gorde dezakezu. Ondo pasa!\nAnimaliak Koloreak hezitzailea Koloreztatzeko liburua


Haur eta nerabeen plana - Irungo Udala\nHaurren lagun diren hiriak /\nIrungo haur eta nerabeen 2021-2024 aldirako I. plan honek erakusten du zer konpromiso irmo dute Udalak eta bertan lan egiten duten pertsona askok Irungo haurren eskubideei bultzada handi hau emateko. Edonola ere, plan honek haur eta nerabeen politikak diseinatzean dakarren jauzi kualitatiboa ezin uler daiteke Udalaren arlo askotatik azken urteetan egindako lanetik kanpo. Izan ere, urteetan zehar lan egin da udal-politikak biztanleriaren segmentu horri bideratzeko sustapenaren eta eskubideen alorrean.\nPlan hau eginda, gainera, beste mugarri bat bete dugu Irungo hiriak Haurrekin Adiskidetsua den Hiriaren aintzatespena jasotzeko Udalbatzan onartutako eskaria egin zuenetik hasitako bidean. Aitorpen hori UNICEFek ematen die giza eskubideak eta haurren eskubideen konbentzioa ezarri eta sustatzeko konpromisoa erakusten duten herri eta hiriei.\nHaur eta nerabeen 2021-2024 aldirako I. plana\nETA HERRITARTASUN AKTIBOA\nHaurren eta nerabeen eskubideak, parte-hartzea eta herritartasun aktiboa\nETA BABESLEAK SORTZEA\nIngurune seguru eta babesleak sortzea haurrentzat eta nerabeentzat. Tratu onak, aukera-berdintasuna eta diskriminaziorik eza sustatzea familian, eskolan eta gizartean.\nZaurgarritasunetik erresilientziara: indarkeriaren biktima diren haurrei eta nerabeei eta zaurgarritasun edo gizarte-bazterketan dauden adingabeei eta haien familiei laguntzea eta akonpainatzea.\nJASANGARRIAGO ETA INKLUSIBOAGOA\nHiri-ingurune seguruago, jasangarriago eta inklusiboago baterantz, Irungo haurrentzat eta nerabeentzat jasangarriagoa, erakargarriagoa eta inklusiboagoa izan dadin, hiriko subjektu aktiboak izan daitezen eta ez hiriko bigarren edo hirugarren mailako erabiltzaile soilak.\nZERBITZU, INSTALAZIO ETA JARDUEREN\nIrungo haurrentzako eta nerabeentzako zerbitzu, instalazio eta jarduera berriak aztertzea, hobetzea, berritzea eta sortzea.


Izan ere, memoria feminista ezkutatzea, indarkeria sexista mota bat da. Geure historia eta istorioetatik desjabetzea, horiek desitxuratzea edota gure memoriak eraikitzeko tresnak ukatzea, emakumeon aurkako indarkeria dira, ondo baitakite kapitalismo patriarkalaren aurkako subjektu garela. Horregatik ukatzen zaigu memoria, ondarerik ez dugula sinestarazteko, isilarazteko eta jazarririk mantentzeko. Hala azaldu ziguten Erdi Aroa, emakume ahaldunduak sorgin gaizto bihurtuta, hainbatek emakume horien aitortza egin zuten arte. Subjektu izaera ukatu digute gure bizitzako esparru guztietan eta, noski, baita gure memoria kolektiboaren baitan ere. Internazionalistok ondotxo ezagutzen dugu hori: nork ez ditu ezagutzen Ché, Chavez, Fidel, Pakito... Baina, 30. urteurrenean esan genuen bezalaxe, internazionalismoaren ibilbidean ezinbestekoak izanak diren arren, gehiegitan ikusezinak izan diren horiei guztiei zor diegu, eta gu ere memoria feminista horretan gure aletxoa jartzera goaz: Eva Forest, Begoña Gacía ?Alba?, Marta Gonzalez ?Begoña?, Doris Benegas?\nSistema kapitalista heteropatriarkalak emakumeok subjektu baino objektu isil eta sumiso nahi gaitu. Sistema elikatzea da gure funtzioa; hau da, sistemak bere horretan jarri dezan, jazarpena (sarri logika burgeseko giza-eskubide indibidualekin estalia) onartzea. Eta asko dira jazarpen horren adibideak: zor zaiguna baino gutxiago jasoko dugun soldataren trukeko lan prekarizatuak, lan erreproduktiboaren erabilera, beste herrialdeetako emakume langileen esplotazioa mendebaldekoen mesedetara, hezkuntza patriarkala, emakumeon irudi estereotipatuak eta haien ondorioak, emakume ?askearen? interpretazio kapitalistak, feminizidioak, eta abar luze bat. Duen guztia jartzen du martxan dinamika mekaniko horrek funtzionatzen jarrai dezan. Baliabide guztiak ditu horretarako, eta geu gara baliabide horiek kendu eta berreskuratzeaz arduratu behar garenak.\nKolektibotasun eta sare internazionalistaren bitartez soilik lortuko dugu sistema kapitalista patriarkalaren gainbehera eta bestelako harreman sozialen eraikuntza. Logika osoa apurtzeko ezinbestekoa dugu munduko emakume zapaldu guztion arteko aliantza; elkarlan eta elkartasun internazionalistarik ezean, nekez lortuko dugulako parekidetasunik. Horregatik, indarkeria kapitalista heteropatriarkalaren aurka antolatzen eta kalera ateratzen jarraitzeko deia egin nahi dugu, Askapenatik. Itzaletik argitara, gaurkoa zuentzat: Berta Cáceres, Sakine Cansiz, Marielle Franco, Begoña García ?Alba?, Florentina Jimenez, Magouette Mbeugou, Roxane, Sophia Losche? zuekin memoria osatzen jarraituko dugu.


Urte osoan zabalik! - Txorierri - Aikor.eus\nAikor aldizkaria 2019-02-07 13:08\nAurtengo Euskaraldia amaitu da eta proposamen ederra egin nahi dizuegu, ekimen horretan hartutako indarrari eusteko: Berbalagun proiektuan parte hartzea. Taldeak irailetik dabiltza martxan, baina, ez kezkatu, izena ematea urte osoan dago zabalik.\nTaldeak herrien eta parte-hartzaileen ordutegiaren arabera antolatzen dira. Beraz, ziur gaude zure beharrizanetara eta helburuetara egokitzen den taldea egongo dela. Gainera, berdin dio zure euskara maila ona edo ez hain ona bada; Berbalagun egitasmoari esker hobetuko duzu zure euskara maila, eta lagun berriak ere egingo dituzu. Bestetik, seme-alabekin batera euskaraz olgatu nahi baduzu, beste proiektu bat duzu eskura: Gurasolagun.\nBerbalagun proiektuak euskaraz ondo moldatzen direnak eta hain ondo moldatzen ez direnak elkartzen ditu, zaletasun baten inguruan euskaraz aritzeko. Oso metodologia ona da euskaraz hitz egiteari beldurra galtzeko. Bestetik, Gurasolagun egitasmoak euskaraz hitz egiteko ohitura duten gurasoak eta mintzapraktika egin nahi dutenak biltzen ditu umeekin batera, eskola orduen ondoren, euskaraz jolasak eta antzeko ekintzak egiteko. Gainera, ohiko ekintzez gainera, hamaika ekitaldi egin dira urtean zehar, hala nola ibilaldiak, museoetara irteerak eta afariak.\n“68aren ostean. Artea eta praktika artistikoak Euskal Herrian 1968-2018” erakusketa bisitatuko dugu. Erakusketan, hainbat diziplinatako ia 150 obra batzen dira –eskultura, argazkigintza, bideo-artea eta paperaren gaineko obra–, eta zenbait belaunalditako 100 artista inguru. Erakusketaren bidez ezagutuko dugu, alde batetik, azken mende aldaketan inguru berezi horretan, artea modernizatzeko zein modu egon diren; eta bestetik, Euskal Herrian hasi ziren ibilbide pertsonalek eta kolektiboek Estatuan zer nolako garrantzia izan duten.\nHamahiru kilometro inguruko ibilbidea da: oso polita eta jende gutxik ezagutzen dituen bidexketatik. San Kristobal eliza –Urgoiti jauregia–Berreaga mendia–Geldoko eskola–San Bartolome ermita ibilbidea egingo dugu.\n63575 35 95


Ikaskuntza Errazten eta Berrikuntzan unibertsitate masterra %30eko deskontuarekin egiteko deialdia - Berriak - Mondragon Unibertsitatea\nIkaskuntza Errazten eta Berrikuntzan unibertsitate masterra %30eko deskontuarekin egiteko deialdia\nParte hartu deialdian eta bihurtu erraztasuna zure nortasun-ikur profesionalean! Ekainaren 22ra arte egongo da irekita proposamenak jasotzeko epea.\nLit masterrak, Ikaskuntza Errazten eta Berrikuntzan Unibertsitate Masterra (Lit) deialdi bat ireki dugu, gure unibertsitate masterrean lanbide-profilen aniztasuna bultzatze aldera.\nHauxek dira baldintzak:\nLit proiektuaren filosofia partekatzen duzu, eta taldeari zure esperientziak emateko eta lankidetza-ingurune batean lan egiten ikasteko irrikan zaude.\nMetodologia berriak esperimentatu nahi dituzu eta zeure ikaskuntza-prozesuaren arduradun bihurtu, ikerketa-/berrikuntza-proiektu baten bidez.\nUnibertsitate titulu ofiziala duzu eta ez duzu unibertsitate master titulurik.\nLangabezian zaude edo lanaldi erdia egiten duzu, eta zure diru-sarrerak ez dira urtean 5.250 eurotik gorakoak.\nMasterraren prezioa geratuko da 5.250 eurotan. Zalantzarik baduzu? Kontsultatu deialdiaren oinarriak edo idatzi guri: jgorrotxategi@mondragon.edu\nDeialdian parte hartzeko galdetegia.\nIkaskuntza Errazten eta Berrikuntzan Unibertsitate Masterreko prezio ofizialaren gaineko % 30eko deskontu-deialdiaren helburua da askotariko lanbide-profilen programan parte hartzen laguntzea, haien egoera ekonomikoa edozein dela ere, ikaskuntza-esperientzia aberastu dezaten, parekoen arteko ikaskuntza esperientzia horren funtsezko zatia dela ulertuta. Masterraren prezioa geratuko da 5.250 eurotan.\nIkaskuntza Errazten eta Berrikuntzan Unibertsitate Masterra Mondragon Unibertsitateko Humanitate eta Hezkuntza Zientzien Fakultateak eta Teamlabs ikaskuntza erradikaleko laborategiak garatutako Lit proiektuaren barruan kokatzen da.\nLit ikaskuntzaren eta berrikuntzaren erraztasuna finkatzeko eta hedatzeko asmoa duen proiektua da, egiteko eta pentsatzeko modu berriak dituen lanbide berria.\nGizartean inpaktu positiboa izateko eta ikaskuntza-inguruneetan eskatzen ari diren arazoei, erronkei eta aukerei aurre egiteko gaitasuna duten profesionalak prestatu nahi ditu LITek.\nDeialdi honetan, pertsona bat hautatuko da 2022ko irailean hasi eta 2023ko ekainean amaitzen den programaren laugarren promozioan sartzeko.\n2. Nork parte har dezakeen\nDeialdira aurkeztu ahal izango dira pertsona fisikoak, adinez nagusiak, baldin eta indarrean dagoen araudi akademikoan zehaztutako baldintza orokorrak betetzen badituzte.\nPrezio ofizialaren gaineko % 30eko deskontuko hobariak esleitzeko, honako irizpide hauek hartuko dira kontuan:\nFamilia-baliabide ekonomikoak (2. muga).\nEspediente akademikoa eta/edo ibilbide profesionala.\nLanaldi erdia baino gehiago duen beste lanbide- edo prestakuntza-jarduerarik ez izatea.\nMaila bereko titulaziorik ez izatea.\nLanaldi erdiko prestasuna izatea masterra egiteko.\n4. Aurkezpena eta entregatzeko epea\nDeialdi hau 2022ko ekainaren 22an amaituko da.\n2022ko ekainaren 22a: 23:59ak baino lehen, galdetegi honetan jasotako proposamenak baino ez dira sartuko prozesuan.\nEz da epez kanpoko bidalketarik onartuko, ezta inprimakia ez den beste bide batetik bidalketarik ere.\nHautagaitzen egokitasuna ebaluatzeko prozesua Masterraren koordinazio-taldeak egingo du, eta lau fasetan sekuentziatutako azterketa bat egingo du:\nA. Deialdi honetako 3. puntuan ezarritako baldintzak betetzen dituzten pertsonen aurrehautaketa.\nB.Hautatutako pertsonei elkarrizketa pertsonala. Eguna eta ordua hautagai bakoitzarekin adostuko dira, telefono-dei baten bidez.\nC. Hautatutako pertsonak idatziz eta telefonoz jasoko du jakinarazpena ekainaren 28an, parte hartzeko eta programa amaitzeko erantzukizun-kontratuarekin batera.\nD. Erantzukizun-kontratua sinatu ondoren, hautatutako pertsonek Mondragon Unibertsitateak ezarritako epean eta moduan formalizatu beharko dute matrikula programan.\n6. Onuradunen betebeharrak\nHobaria behin betiko esleitu dela ulertuko da Mondragon Unibertsitateko idazkaritza akademikoak esleipendunaren idatzizko onarpena posta elektronikoz jasotzen duenean, bai eta posta elektroniko berean sinatutako erantzukizun-gutuna ere.\nDeialdia onartzeak oinarriak onartzea dakar.\nDeialdi honetan deskribatutako hobaria eskuratzeko aukera izateak berekin dakar deskribatutako oinarriak erabat onartzea, eta Mondragon Unibertsitatea eta Teamlabs SL eskatzaileen esku geratuko dira, bertan aurreikusi gabeko edozein gorabeherari buruz ebazteko.\n600 022 720


Vitoria-Gasteizko Udalaren web-orria - Hezkuntza - Familientzako zerbitzu eta programak\nHezkuntza-Familientzako zerbitzu eta programak\nGuraso Eskolak: Familien hezkuntza zereginari laguntzea\nGurasoentzako Udaleko Hezkuntza Jarduerak\nFamilientzako diru-laguntzen deialdiak eta HPBko elkarteentzako:\nIkastetxeetako Ikasleen Elkarteek (IGE) antolatutako hezkuntza-jarduerak\nHezkuntza-premia bereziak dituzten pertsonei arreta ematen diharduten elkarteek antolatutako hezkuntza-jardueretarako laguntzak\nVitoria-Gasteizko hezkuntza sareak horrekin zerikusia duten sektore guztien parte hartzearen eta konplizitatearen beharra du. Sare horretan familiak faktore erabakigarria dira gure Hiri Hezitzailea bihurtzen duten helburuak lortzeko.\nIzan ere, Vitoria-Gasteiz hiri hezitzaile izatearen funtsezko oinarrietako bat familien parte hartzea da, banaka zein taldeka, eta ikasleen gurasoen elkarteak dira talde horien ordezkariak. Zalantzarik gabe, hezkuntza-komunitatearen parte hartzea, eta bereziki familiena, eskola arrakasta bermatzen duen faktorea da.\nTestuinguru honetan, Udalak hainbat programa eta ekintza garatzen ditu umeentzako aukera berdintasuna laguntzeko eta sustatzeko. Hori horrela izanik, kontuan izan behar da Guraso elkarteek antolatutako hezkuntza jarduerak aukera bikaina dela inklusibotasunerako eta aukera berdintasunerako; beharrezkoa da proiektuak indartzea eta arreta handiagoa jartzea arrisku handiena duten taldeei eta pertsonei.\nHezkuntza - Diru-laguntza deialdiak


´Egunkaria´-ren arduradunekin elkartasuna | EA - Eusko Alkartasuna\nHasiera » Giza Eskubideak » ´Egunkaria´-ren arduradunekin elkartasuna\n´Egunkaria´-ren arduradunekin elkartasuna\nArgitaratua honek egina: Prentsa Bulegoa data Abe 3, 2004 honetan: Giza Eskubideak\nAsmoa nuen Egunkaria-ren arduradunak laguntzea Madrilen gaur, Auzitegi Nazionalera joan behar duten egunean, eta, horrela, guztien aurrean elkartasuna adierazi. Nire borondateaz kanpoko gorabeherengatik, ezingo naiz joan, eta, horregatik, idatzi honen bitartez, elkartasun horren berri eman nahi dut, eta, bide batez, adierazi nahi ditut euskarazko egunkariari berari eta hura aurrera ateratzeko meritua izan zuen lan taldeari jazarri izanaren aurka egoteko ditudan arrazoiak.\nHasteko, Egunkaria-ren arduradunen aurkako sumarioa irakurrita, nahiko ondorio argia ateratzen da: berriro ere, instrukzio honetan ikusten da epailearen dedukzioak presuntzio hutsak direla, eta haren ondorio irmoetan nabarmen-nabarmen agertzen ez dena zuzenbideko presuntzio sakratua da: errugabetasuna. Epaileak interesa ikusi dio ETAri Egunkaria-ren zuzendaritzan pertsona batzuen ideologia haien oniritzikoa izateko, eta hortik ondorioztatu du zuzendaritzako taldekoak ETAren laguntzaile direla. Ez dut inor harrituko esanda, zorionez edo zoritxarrez, ez dagoela ez alderdi eta ez gizarte talderik beren jirako ideiak dituzten pertsonak izan nahi ez dituenik, edozein tokitan. Eta, dialektikoki, onartuta ere izan zirela, izan, lotura pertsonal jakin batzuk ETArekin zein haren epigonoarekin helburu horiek lortzearren Egunkaria-ren kasuan, neurrigabeko izugarrikeria da egunkari bat aurrean eramatea eta arduradun guztiak auzibidean jartzea erruduntasun presuntzioa emanda, larderia beraren subjektu aktibo izan balira bezala. Martxa honetan, Sharon eliz akolito bat izango da auzo palestinarrak aurrean eramaten dituenean, Hamaseko kideren bati jazartzen dabilen aitzakiarekin.Ezin dut egin gabe utzi neure-neure gogoeta bat: aspalditik ezagutzen ditut auzipetuetako batzuk, eta horrek are gehiago indartzen du nire aurreko gogoeta. Baina ehiza horren bidegabekeria salatzeko, nahikoa nuen Egunkaria-ren lehendakari Martin Ugaldek jasandako jazarpen zuzengabea salatu; gure bihotzeko adiskide zaharra eredu izan baitzitekeen epaitu zutenentzat, bizi guztian erakutsi zuen gizatasun eta zentzu demokratikoagatik. Martini, ankerkeriaren ankerra, hil eta gero itzuli zioten zapaldutako duintasuna; baina gaur beste Ugalde batzuk izango dira Madrilgo Auzitegi Nazionalean, eta horiei garaiago itzul diezaiekete beren duintasuna.Egunero irakurtzen nuen Egunkaria, uste bainuen gure hizkuntza deuseztatzeko hainbeste ahalegin ondoren, beste edozeren gainetik, euskarazko egunkari batek oinarrizko ekarpena egiten ziola hizkuntzaren iraupenari, ekarpen historikoa. Pentsatzen nuen, gainera, egunkariaren balioa autoreen ideologiaren arabera neurtu beharrean, eskerrak eman behar zitzaizkiela euren ekimen eta ahaleginari esker euskarazko egunkaria errealitate bihurtzeagatik, edozein euskaldun zintzok begi onez ikusi beharko lukeen kausa bategatik.\nNire uste demokratikoak ez ziren higatu Egunkaria irakurrita, Espainiako prentsako beste batzuk begiratzen ditudanean higatzen diren bezala, eta epaileak Egunkaria-ri aitortzen dion kontrabando ideologikoa, hainbeste egunkariren militantzia antieuskaldunaren aldean (eta antiabertzalea zer esanik ez!), txantxa makabroa da euskarazko kazetaren aurkako oldarra gogoratuta.\nAuzitegi Nazionalak Al Caponeren epaileak imitatu nahi izan ditu Egunkaria-ren inguruan bigarren mailako kontabilitate eta finantzabideetako beste bekatu batzuk bilatuta, baina ez legoke gaizki gogo bera jarriko balu milaka aurreztaileri egindako iruzurra ikertzeko: esaterako, Espainiako unean uneko Gobernuak konpainia pribatizatuak erabilita bere sokako buruzagiak (hori bai, botere politikoak nahierara izendatuak) abentura mediatikoetan sartu dituenean, abentura batzuetan hondagarrietan, betiere beren zerbitzura. Baina, jakina!, kasu horietan ez zegoen ez larderia politikorik, ez kontrabando ideologikorik, ez finantza likiskeriarik; Gobernu legitimoen zerbitzurako eskularru finez egindako lapurretak baino ez!\nEgunkaria-ri egindako bidegabekeria egin, gaur auzipetuta daudenen ahaleginarekin eta gizartearen bultzadarekin kazeta sortu zuen indar berak sortu du beste euskal egunkari bat. Uler bezate horrekin epaileek behin betiko, euskararen alde egunkari bat egiten denean, ikastolak sortzen direnean edo euskal kulturarekin lotuta beste enpresa ekimen batzuk bultzatzen direnean, askoz errealitate sakonagoa izan badela auzi horretan erakusten direnak baino: hizkuntza eta kultura ezaba ez diezaioten borrokan diharduen herri baten errealitatea, euskal herriaren kontzientzia kolektiboa ezabatzeko ahaleginaren aurka diharduen herriarena, hain zuzen.


Udal hauteskundeetako alkategaiekin mahai ingurua izango da datorren asteazkenean - : Urola Kostako Hitza\nEAJ-PNV, EH Bildu, PSE-EE eta Ahal Dugu-EQUO Berdeak udal taldeetako zerrendaburuek osatutako mahai ingurua izango da datorren asteazkenean, hilaren 22an, Modelo Aretoan. HITZAk antolatuta, Erlo Telebista eta Arraio Irratiarekin elkarlanean, 19:00etatik aurrera izango da saioa.\nBertan, arlo desberdinen inguruko beren jarrera azaltzeko aukera izango dute Xabier Txurruka, Itziar Murua, Gloria Vazquez eta Ana de Benito alkategaiek; Onintza Lete HITZAko kazetaria izango da moderatzailea. Sarrera librea izango da aretoa bete arte, eta mahai inguruaren amaierako tartean, herritarrek alkategaiei galderak egiteko aukera izango dute (galdera kopurua mugatua izango da). Twitter bidez galderak egiteko aukera ere izango da, #M26Zarautz traola erabilita. Modelora bertaratu ezin dutenek ere izango dute mahai ingurua jarraitzeko aukera, izan ere, zuzenean emango dute saioa Erlo Telebistan eta Arraio Irratian.


Hitza: Inma Saenz de Santamaria: “Oso pozik gaude, ea etorkizuneko proiektua den” – ZKE eskubaloia / Balonmano Zarautz\nDate: 16 uztaila, 2018Author: zkeeskubaloia 0 Iruzkinak\n“Nahikoa? Ez, ez da nahikoa, baina oso pozik gaude”, esan du Zarautz Eskubaloiko zuzendaritzako kideak, Lizardi eta Aritzbatalde artean udalak egingo dituen kirol pistei buruz. Izan ere, “pistak beti dira onuragarriak, ez bakarrik guretzat, baita saskibaloikoentzat eta areto futbolekoentzat ere, denok ari baikara hazten”.\nInma Saenz de Santamaria, artxiboko irudi batean | Ikusi handiago | Argazki originala\nZarauzko Udalak ostegunean iragarri zuen kirol pabiloi berria egingo duela Lizardi Institutuko patioan. Hala, bi pista berri izango dituzte kirolariek herrian. Proiektu horrekin “oso pozik” daude Zarautz Eskubaloia elkartean, Inma Saenz de Santamaria zuzendaritzako kideak HITZAri azaldu dionez.\nHain zuzen, eskubaloikoak dira espazio aldetik larrien dabiltzanak, eta urteak daramatzate pista gehiago eskatzen. Horregatik daude gustura udalaren erabakiarekin. “Ez da nahikoa, baina oso pozik gaude. Ea etorkizuneko proiektua den eta ez den erdizka gelditzen”, esan du Saenz de Santamariak. Behar guztiak asetu ez arren, arindu egingo du eskubaloikoen egoera. “Datorren denboraldirako infantil nesketan 20 laguneko sei talde atera ditugu, eta ez ditugu gehiago atera, ez daukagulako tokirik”, azaldu du.\n30 taldetik gora ditu eskubaloi elkarteak, eta guztientzat tokia izateko Orokieta eta Antoniano erabiltzen ditu, Aritzbataldez gain. “Guretzat ezinbestekoa da pistak edukitzea behar bezala entrenatu ahal izateko. Amenabar eta Aiala, esaterako, semiprofesionalak dira, egunero entrenatzen dute, eta horiek tokia behar dute”.\nItxaropentsu daude: bai urtebete-bi urteren buruan Lizardiko pistak izango dituztelako, bai “Salbatore Mitxelena Ikastolak agian pista bat estaliko duelako”. Pista berriak egiteak kirol gehiagori ere ekarriko dizkio onurak, Saenz de Santamariaren ustez: “Denontzat dira onuragarriak: guretzat ez ezik, baita saskibaloikoentzat eta areto futbolekoentzat ere, denok ari baikara hazten”.\nBien bitartean, herritik kanpora ere jo behar izan dute: “Getariako pista erabiltzen hasiak gara, bestela ezin dugulako”, jakinarazi du. Gainera, “Orion lau talde atera dira, eta horrek pixka bat lasaitu du gure egoera”.\nAurrekoa Previous post: Haizea Aldalur, con las Guerreras Junior, campeonas de la President’s Cup\nHurrengoa Next post: PRESENTACIÓN de nuevo entrenador y jugadores del AMENABAR ZKE: Argazkiak


Dudarik gabe, Euskal Herria geroz eta anitzagoa izanik, multikulturtasuna baino interkulturalitatea bultzatzea dugu helburu. Baina nola egin? Gai guzti hauen islada handia da nire egunerokotasunean lagun dudan Camilla; brasildarra, 16 urterekin Berara etorria eta ondoren Irunen finkatua. Berak askotan errepikatzen dit zaila dela euskal munduan barneratzea, nahia handia bada ere, batez ere, hizkuntza ez ezagutzearen handicap-a dela eta. Bertatik hasita, Euskaltegian euskaraz ikastearen prezio altua azpimarratzen du eta ezin diot arrazoia kendu: ikertzaileak gara eta suertez Eusko Jaurlaritzak finantziaturiko doktorego aurreko beka bat dugu, zeina ez da lehen bi urteetan 900 eurora iristen eta azken bi urteetan 1000 euro hestutara ere ez. Ondorioz, urte beteko euskarazko ikasketak ordaintzeko garaian, inbertsio ekonomiko handia suposatzen duenarekin bat nator. Suertez ere, Hizkuntza Eskola Ofizialak ditugu, 78 euroko prezio izugarriagatik urte guztiko euskara ikasteko klaseak izanik. Hala ere, badirudi jendeak gaupasak egiten dituela bertan sartzeko eta, beste behin, Camilla ez da onartua izan. Irungo udaletxean ere galdetu du, ea euskara klaseetara joan daitekeen, baina ezezkoa erantzun diote, hauek erretirodun eta langabetuei zuzenduak baitaude… Camilla 27 urteko neska adimentsu, ausarta, izugarrizko pertsona, doktoregotza burutzen EHUko unibertsitatean, eta euskara ikasi nahian eta ezinean.\nHonetaz gain, bere istorio pertsonala ezagutzeak, etorkin batek dituen arazo, gabezia baina beharrak, globalizazioaren menpe dagoen mundu honetan zeinetan diruaren joan etorria askea den baina ez pertsonena, bizitza aldatu dit guztiz. Hipokresia hutsa da arrazistak ez garela esatea, baita “integra daitezela, euskara ikasteko baliabideak badituzte soberan”.\nOndorioz, zein da kohesioa lortzeko bidea? Paperean, egoera administratibo irregular batean dauden pertsonen egoera gertuagotik ezagutzea. Ez “pertsona irregularrak”, badirudi horrela izendatuta bigarren mailako pertsonez ari garela -nahiz eta sistemak horrela tratatu-, etorkizun berri baten bila dabiltzan pertsonez, gizakiez ari gara hitz egiten. Nire esperientziatik, pertsona hauen bizipenak ezagutzeak asko aldatu nau, eta noski, euskara ikasteko baliabide gehiago behar ditugula uste dut gizarte-integrazio baterako: eskura eta prezio onean.


AHTren obretan bi langilek izandako istripuaren berri ez dela eman salatu du EH Bilduk\nDonostiako Martutene auzoaren eta Astigarragaren arteko zubia eraisten ari direnean bi langile nola erortzen diren erakusten du EH Bilduko legebiltzarkide Unai Fernandez de Betoñok zabaldu duen bideoak. Maiatzaren 22an AHTren obretan gertatutako istripua ezkutatu nahi izan dutela salatu du alderdiak.\nBideo ikaragarri hau pasa didate (whatsapp talde askotan egongo da jada). Asteburu honetan jazotako istripua ei da. AHTaren obrak dira, Martuteneko Okendotegi parean. Langileak ondo daudela esan digute. Azalpenak eskatuko dizkiogu Arriolari. pic.twitter.com/lUE9yuLDYA\n— Unai Fdz. de Betoño (@UnaiFdB) May 24, 2021\nLangileak ez dira larri zauritu, baina lanen arduradun ETS Euskal Trenbide Sareak oraindik ez du gaiari buruzko informazio ofizialik zabaldu. Eneko Goia Donostiako alkateak adierazi duenez ere, ez du gertatutakoaren berri jaso.\n“Obretako gorabehera guztiak nahita ezkutatzeko erabakia” leporatu eta hainbat galdera egin dizkio EH Bilduk Iñaki Arriola Garraio sailburuari, Eusko Legebiltzarrean.\nAlderdiak nabarmendu du Construcciones Mariezcurrena enpresako langileak direla zaurituak eta enpresa hori inplikatuta dagoela baita ere Donostiako metroan izandako “kudeaketa txarrean”.\nKanal honetan artxibatua: Abiadura Handiko Trena


M23 taldeak fase erregularra amaitu du - Hernani CRE\nM23 taldeak fase erregularra amaitu du\nBosgarren postuan amaitu dute hernaniarrek estatuko 23 urtez azpiko fase erregularra. Orain, brontzezko kopa jokatuko dute CAU Valenciaren aurka, Landaren\n2021-2022 denboraldi hasierako albiste onenetako bat izan zen M23 taldeak estatuko liga jokatzeko aukera izango zuela eta fase erregularreko 18 jardunaldiak amaituta, HCREko harrobiak lan ona baino hobea egin du. Guztira 16 partida jokatu ditu hernanik, bi jardunaldietan atsedena izan baitzuen, eta sailkapen nagusian 8 partida irabazi eta 8 galdutako ageri dira. Gainera, urrezko kopa jokatzeko sailkatu diren El Salvador eta Moyua Ordiziari irabazi dion talde bakarra izan da Hernani CRE.\nTalde oso gaztea izan du hernanik, gehienak M18 taldetik igo berriak eta horrek oraindik eta emaitza hobeagoa egin du fase amaiera honetan. Lesioak ugariak izan dira lehiaketaren hilabete guztietan eta entrenatzaileek deialdiak betetzeko lanak izan dituzte baina Landarera itzuli zirenetik otsailaren 26ean, aurrera pausu bat eman zuten joko zein emaitza aldetik itxura bikaina emanez.\nAipatu beharra dago, Ordiziako Altamiran eta Zarautzeko Astin bi partida jokatu zituztela etxeko talde bezala egutegian aldaketak eskatuz uholde hilabeteetan Hernanitik urrun 7 jardunaldi jarraian jokatzeko.\nAste Santua pasata, zilarrezko kopa jokatuko du Hernanik bi multzoetako 5. eta 6. postuetan amaitutako taldeekin partida bakarrera. Hau da, apirilaren 23 eta 24ko asteburuan A multzoko 6. postuan gelditu den CAU Valencia hartuko dute Landaren (igandea 24, 12:00) eta hau irabaziz gero, Barça Rugbi edo Bizkaia Gernika RTaren irabazlearen aurka jokatuko lukete trikoloreek. Aldiz, galduz, partida berbereko galtzailearen aurka ariko lirateke apirilaren 30eko asteburuan.\nBARCA RUGBY (5.na A taldean) vs BIZKAIA GERNIKA RT (6.na B taldean)\nHERNANI CRE (5.na B taldean) vs CAU VALENCIA (6.na A taldean)\n← Garaipena baino gehiago Landareko agurrean\nDenboraldia Donostian amaituta →


Urriak 4: Francisco Guerrero | eleizaldemusika\nUrriak 4: Francisco Guerrero\nEgilea: Ander Bustinza\nFrancisco Guerrero 1528ko urriaren 4an jaio zan Sevillan, eta 1599ko azaroaren 8an hil zan.\nOso ospetsua da Errenazimendu sasoiko abestiak konposatzen ebazalako.\nBere oroimenez kontserbatorio batek bere izena dauka. Sevillako katedraleko korura sartu zan eta hamazazpi urterekin Jaen-eko katedraleko maisu kapera izendatu eben. Geroago Malagako katedraleko maisu kapera ere izan zan, baina inoiz ez zan bertan bizitzera geratu.\nBidai asko egin zituen Espainia eta Portugaletik, eta Italian urte bete eman eban.\nHamazortzi meza idatzi dauz eta ehun eta berrogeita hamar obra liturjiko ere konposatu dauz.\nSasoi guztietako konpositore espainiar ospetsuenetarikoa da.\nPosted by biotzf on 2012/10/04 in Efemeride musikalak, SARRERAK.


ESKUALDEA 2017-12-03 12:29\nAitor Mendiluze aurrera, Oihana Iguaran finalaren atarian\nUmoretsua eta polita izan zen Bertsolari Txapelketa Nagusiko azken finalaurrekoa atzo arratsaldean, Iruñeako Anaitasuna kiroldegian. Kanpoko hotzak berotu zituzten barruan bertsolariek. Aitor Sarriegik irabazi zuen saioa 698,5 puntu eskuratuta. Aitor Mendiluze andoaindarra bigarren sailkatu zen 696,5 punturekin. Abenduaren 17ko BECeko finalean izango da. Oihana Iguaran amasarra, berriz, seigarren geratu zen, 646 punturekin, finalaren ateetan geratuz:\nAitor Mendiluze eta Oihana Iguaran zortziko handiko ariketan, Iruñeako atzoko saioan.\nDenetariko osagaiak izan zituen atzoko saioak, baina giro eta umore ona nabarmendu behar dira guztiaren gainetik. Lehen agurreko bertsoen ondotik, eskualdeko bi bertsolariei batera aritzea egokitu zitzaien lehen ariketan, zortziko handian. Gaixo kronikoen paperean jarri zituen Alaitz Rekondo gai-jartzaileak Aitor Mendiluze eta Oihana Iguaran. Aitorrek medikuntza alternatibotik ere probatu nahi zuen; Oihanak, berriz, orain arteko bidetik segi nahi zuen. Horrela hasi zen Aitor:\nBehin neumonia izan nuen ta / geroztik nunbait ahuldurik / negua heldu eta ez daukat / arnas hartzeko modurik / eta pentsatzen hasita nago / zer aukera zabaldurik / akaso ez det ezer lortuko / baina ez det zer galdurik.\nEta Oihanak jarraitu:\nDiabetesan albisteakin / pasa det bizitza erdi / zure kasuan izan liteke / hala iruditzen zait neri / nerean aldiz nik nahiago det / intsulina hartuz segi / irabazteko gutxi baitaukat / baina galtzeko gehiegi.\nZortziko txikian Miren Amurizarekin aritu zen Aitor Mendiluze. Miren magoa zen eta Aitorren herrira iritsi zen. Mirenen trikimailuak agerian utziz aritu zen Aitor. Umoretik aritu ziren, bertso saio polita osatuz. Miren hasita, hauexek lehen bi bertsoak:\nMiren: Magoaren bizitza / erraza balitza / errazago entzungo / nuke zure hitza / albotik hau ta hura / mintza eta mintza / desagerrarazteko / eskatzen zabiltza (bis).\nAitor: Kejatu egiten naiz / txarra zarelako/ nahiz hainbat trikimailu / izan aukerako / desagerrarazi nahi / saia zaite bapo / hori ere ez zaizu / ondo aterako (bis).\nOihana artista gaztearen paperean aritu zen Unai Agirrerekin. Oihanaren aita zen Unai eta alabak inauguratutako lehen erakusketa aretoa aitaren lagunekin bete zen. Ederki aritu ziren, barrea eraginez.\nOihana: Sarri zein gogorra den / Oteizaren hutsa / ta zuk noski alaba / nahi zenuen bultza / zinez estimatu det / guztien laguntza / etorriko al ziran / gero ez balitz luntxa (bis).\nUnai: Alaba eman nahi nizun / egun hontan babes / baina ez didazu uzten / gauza oso errez / luntxarena etzazu / aipatu mesedez / etziran etorriko / eta neu ere ez (bis).\nBinaka parapentean salto egin zuten Aitor Mendiluzek eta Unai Agirrek puntukako ariketan. Kontrola galdu eta zuhaitz batetik zintziklik geratu ziren. Unai hasita, hauexek bien artean osatu zituzten lehen bi bertsoak:\nSaltoa egiteko, gaur ez zen eguna / bistan da nahiko gaizki, atera zaiguna / bi metro ta bi begi, beharko da hurruna / baina ez det eramango, holako laguna.\nParapente eskaxa, zeu haundiegia / zu re txikia ez zera, hori da egia / ta abiatzerako, jausi gera ia / parapente batentzat, pisu gehiegia.\nAitor Sarriegirekin batera, udaltzainen paperean aritu zen Oihana Iguaran puntukakoan. Herriko festak ziren eta auto ugari gaizki aparkatuta zegoen. Garabiarekin autoak eramaten aritu ziren. Aitor hasita, Aitor hasita:\nHorko hori ez al da, alkatearena / ba hori eramango nuke, nik aurrena / ordenantza berria, sinatu zuena / dedikatuta doa, bere multarena.\nBeldurra ematen dit, zuk firmatu zazu / aizu hemen lanean, gaur gaude ni ta zu / ta zuk jefe postua, hortako daukazu / ta jefeari egin, behar zaio kasu.\nEuskarako hedabide bateko langileak ziren Aitor Mendiluze eta Alaia Martin. Hedabidea diru premian zegoela eta, dirua biltzeko kanpaina egin zuten. Baina ez zuten esperotako erantzunik jaso:\nAitor: Eman ez duenari / ezin zaio kendu / gehienera galdera / berriro zuzendu / geurea nahi genuke / bizirik mantendu / baina dirurik gabe / horra non gauden gu / errealitateaz / asko esaten du.\nAlaia: Euskaraz Doraemon / eta Sinosuke / aurrerapauso batzuk / daude urtez urte / baina oraindik ez dugu / nahi beste bertute / nahiz jendeak zerbait / eman borondate truke / instituzioetatik / jaso behar genuke.\nOihana Iguaran eta Miren Amuriza bikote paperean aritu ziren. Atzerrira joanak ziren lanera duela hamar urte, haien semea txikia zela. Orain gurasoek itzuli egin nahi zuten, baina semeak bertan geratu nahi zuen.\nOihana: Zenbat aldatu diren / kolpetik garaiak / Alemaniara sartu / gintuen dohaiak / ta oraindik itzultzeko / izan arren nahiak / erabakiz ez dira / soilik gure gaiak / gure semeak hemen / baitauzka sustraiak.\nMiren: Hamar urtetxo dauzka / ta dago trantzeko / eskatu digu bioi / ondo pentsatzeko / sustraiak hemen dauzka / lagunen antzeko / baina prest nago berriz / aberriratzeko / landare gaztea da / berriz landatzeko.\nOhi denez, kartzelako ariketa izan zen azkena. Hauxe zen gaia: Ezkutatu egin zara, ikusi ez zaitzaten.\nBullyinga jasaten duen gaztearen azalean sartu zen Aitor Mendiluze. Hauxe lehen bertsoa:\nLehenengo zeukan, bromaren traza\nbaina ulertzeko, enaiz kapaza\nze irain eta, ze golpe jasa\ndenei uzteko, ia demasa\nihes egin det, baina txikia\ngelditzen ari zait plaza\nixkin batean ezkutatu naiz\ngordetzea ez da erraza\nnolabait egon ixilik eta\nnolabait gorde arnasa\neurak jolasten dabiltza baina\nneretzat ez da jolasa.\nOihana Iguaranek Bertsozale Elkarteko lehendakariaren lekuan abestu zuen. Hauxe lehen bertsoa:\nOholtzapetik izan nahi dut\nbesteak babesteko gai\nbaina lehendakari gisa\ninor ez legoke lasai\npresentzia handi hori\nsarri bihurtzen zait etsai\neuren ondoan geratu\nnahiko nuke nik, baina ai!\nEzkutuzko babes honek\nba ote du nahiko dohai\nhemen nago baina ez dut\nikusi nazatenik nahi (bis).\nSaio borobila izan zen atzokoa, ia erorialdirik gabekoa. Bizi eta fin aritu ziren bertsolariak. Aipatzekoa, Miren Amurizaren kasua. Lehen bertsoaldian sudurretik odol jarioa hasi eta saioa eten gabe jarraitu zion lanari, kartzelakoa amaitu arte. Txalo zaparrada beroa jaso zuen entzuleen aldetik. Aitor Sarriegi bikain aritu zen saio osoan zehar, distiratsu. Kartzelako lanean jo zuen goia, azken bertsoan batez ere, nagusiari zuzendu zitzaionean. Aitor Mendiluze ere bikain aritu zen, ziztatzaile eta fin, bere ohiko mailari eutsiz. Bosgarren aldiz arituko da finalean kantari. Oihana Iguaranek irrist egin zuen kartzelakoan; ez zen bere lanarekin gustura geratu amasarra. Seigarren amaitu zuen atzokoan eta finaletik kanpora geratu da. Hala ere, Txapelketa guztian zehar egin duen lana txalotzekoa da; 26 urterekin, punta-puntako bertsolaria dela erakutsi baitu. Atzoko saioan bosgarren lekuan amaituagatik, ondo aritu zen Alaia Martin ere. Kartzelakoan indartsu eta zorrotz abestu zuen, gurasoen arteko liskarrei begira zegoen umearen begietatik. Unai Agirre zen seiko ilarako azkena. Hirugarren postuan amaitu eta finalerako txartela eskuratuz, sorpresarik handiena eman zuena. Esker-oneko agertu ziren ikus-entzuleak berekin eta baita Unai bera bertaratuekin ere. Txalo zaparrada beroa jaso zuen hernaniarrak.\nEmozioz betetako saioa izan zen atzokoa, bertsozaleak BECera begira jarri zituena.\nIruñeako saioko sailkapena\nAitor Mendiluze 696,5\nAbenduaren 17an BECen arituko diren bertsolariak, hauexek:


Lan-eremuko olatua ere hartzeko - Lasarte-oria - Txintxarri.eus\nLan-eremuko olatua ere hartzeko\nIñigo Gonzalez Sarobe 2020-05-14 17:48\nKultur etxean beharrean, GFAren egoitzan egin dute mahai ingurua aurten. Argazkia: Udaltop.\nUdaltop Udaletako Euskara Zerbitzuen topaketaren hamabigarren edizioa egin dute asteon, Covid-19ak eragindako egoerari moldatuta: 400 pertsona baino gehiagok jarraitu dute egitaraua Internet bidez. Eremu sozioekonomikoan nola eragin aztertu dute.\nUdaltop etxetik: ireki leiho bat lan munduari izan da Udaletako Euskara Zerbitzuen topaketaren hamabigarren edizioaren izenburua. Aldaketa ugari egin behar izan ditu antolakuntza batzordeak, ezinbestean, Covid-19a tarteko: egitaraua goiz bakarrera moldatu dute; hitzaldiak-eta ez dituzte egin Lasarte-Oriako Manuel Lekuona kultur etxean; eta, ate bat ireki ordez, leiho bat zabaldu behar izan diote, zeri, eta eremu sozioekonomikoari. Alor horretan nola eragin eta jardun euskaratik, euskaraz eta euskararentzat. Gonbidatuez gain, ia 500 pertsonak hausnartu dute horri buruz euren etxeetatik. Inoizko parte-hartze daturik onenak direla nabarmendu dute antolatzaileek. "Pozarren eta harrituta gaude erantzunarekin".\nJon Sarasua ikerlari eta irakasleak zabaldu du aurtengo edizioa, eremu sozioekonomikoan euskara sustatzeko behar denaren galderari erantzunez. Horren aurretik, euskararen normalizazio bidean egindakoari buruz jardun da. Metafora bat erabili du: "Aizkorriko tontorra da jo-puntua, baina Urbiako lainopean gaude orain". Orain arte ibilitakoak balioan jarri ditu, baina ohartarazi du "argi gorri batzuk piztuta" daudela zenbait alorretan, noraeza dosi bat dagoela horietan, gauza batzuk "birplanteatu" egin behar direla; tartean, lan munduko uhinaldiari nola ekin.\nSarasuaren ustez, "potentzial handia" dauka euskalgintzaren unibertsoak akordio politiko bat erditzeko gai horren inguruan. "Inoiz ez dugu halako baldintzarik izan eskala handiko prozesu batean eta apustu koordinatu batean aritzeko, elkarlanean". Zehaztu du lan eremuan egin beharreko uhinaldiaren apustuak eta inbertsioak izan behar dutela "Guggenheim edo AHTa bezalako egitasmoen parekoa".\nAgirre Lehendakaria Center erakundeko kide Leire Canciok berrikuntza sozialetik behatu dio lan eremuko uhinaldi horri. Uste du pandemiaren ondoren etorriko den errealitateak bide emango diola gizartean "euskararen zentraltasuna" berreskuratzeko. "Biharamuna lantzerakoan, bere tokia beharko du euskarak, erronka globalek tokiko erantzun bat behar dutelako".\nKafea eta gero, mahai ingurua\nPilar Kaltzada kazetariak aurkeztu du Udaltopen hamabigarren edizioa, eta berak moderatu du baita ere mahai ingurua, atsedenaren ostean egin dutena. Kafea Manuel Lekuona Kultur Etxeko kafetegian hartu beharrean, norberak bere etxean edan behar izan du aurten.\nBingen Zupiria Eusko Jaurlaritzako Kultura eta Hizkuntza Politiketako zuzendariak, Leire Okarantza Fagor Kooperatibako Gestio Sozialeko ordezkariak eta Kike Amonarriz Topaguneako presidenteak gai hauei buruz hitz egin dute: Jon Sarasuaren gogoetez; testuinguru ekonomiko berrian euskarak presentzia gehiago izateko gakoez; eta ikus-entzuleek Whatsapp zein Twitter bidez egindako galderez.\nIkus-entzunezkoen bitartez, hainbat esperientzia ezagutarazi ditu Udaltopek, eragile ugarirenak. Osasuna futbol klubarenak esate baterako. Euskararen Osasuna ehun urte eta gero hitzaldia egiteko asmoa zeukaten, baina itxialdia tarteko, txosten bat eta bideo bat prestatu dituzte. Datorren astean zabalduko dituzte eduki horiek antolatzaileek, sarean. Aurtengo edizioko beste testigantza batzuk: Maier zein Agour kooperatibena eta Arabako Alea tokiko hedabidearena.\nAurtengo edizioari amaiera emateko, zuzeneko konexioa egin dute Urbiako lainopean zegoen korrespontsalarekin: Bea Egizabal herritarrak umore ukitua eman dio Udaltopen hamabigarren edizioari, eta, momentu onenak errepasatzearekin batera, honako galdera egin dio Jon Sarasuari: "Jon, zure hitzaldian ikusi dugun liburutegi horretako liburu guztiak irakurri al dituzu?".\nBea Egizabalen bakarrizketaren amaituko da #Udaltop12 pic.twitter.com/ZAr90pOCVS\n— Udaltop topaketak (@udaltop) May 14, 2020


TXANTXIKU ARKULARIAK: April 2007\nEUSKAL LIGAKO 4. JARDUNALDIA\nAtzo jokatu zen Larrabean basoko Euskal Ligako 4. jardunaldia, Oñatiko taldetik Mikel eta Iñaki izan ziren eta azken honek esan didanez animalia txikiak hurrun, eta handiak normalean baino gertuago kokatuta zeuden. Iñaki gertu badago kronikatxo bat idazteko, badaki zer egin behar duen, ;)))\nOrain Euskadiko txapelketa, eta baten batzuek Liga nazionaleko azken bi jardunaldiak eta besteren batzuk gertatu beharko ditugu.\nPosted by o2q at 1:16 PM 1 comment:\nSAN PRUDENTZIO SARIA\nAsteburu honetan Legutiano saria jokatu da Larrabeako basoan, atzo arratsaldean eta gaur goizean izan dira lehiak. Oñatitik Rafa, Mikel, Iñaki, Oihana eta bostok egon gara. Rafak atzo bakarrik bota zuen, Mikelek atzo eta gaur, baina lo egitera etxera etorrita, eta beste hirurok gaua kanpin dendan igarota.\nBasoa ezaguna dugu honezkero, antolatzaile lanetan Gasteizko ArkuLagunak taldea aritu da, baina muntatze lanak Mercedes taldeak egin ditu. Niri patruilan Basur, Txus eta Katsurekin egokitu zait, bi egunetarako patruila berdinak izan dira. Normalean Legutianon jokatzen den ligako jardunaldietako ibilbidearekin alderatuz, zerbait desberdinagoa izan da. Tiroak politak eta bi egunetan antzeko ibilbideak baina detaile txiki batzuk aldatu dituzte, animalia urrundu edo hurbildu, piketekin jokatu,...\nAtzoko ibilbidea amaitzerako, antolakuntzak gertu zuen kafea nahi zuten guztientzako, eta gauerako guztiontzako afaria, hasieratik partehartzaile kopuruari tope bat jarri zioten, eta uste dut ez ginela iritsi hori betetzera, 30 inguru elkartu ginen azkenean. Afalostean Mus txapelketa eta hainbat karta joku eduki genituen, oheratzean gehiengoa kanping dendetara abiatu ginen, banaka batzuek parrandan jarraitu zuten, eta hauek oheratu zirenean lo antzean geuden ia guztiok itzartu ginen, izugarrizko zalaparta atera zuten eta.\nGaur goizean bart eginikoak aurpegietan igartzen ziren, banaka batzuk ez geunden botatzeko egoera onenetan, batzuk hobetoxeago, besteak okerxeago. Nik ez dut beste batzuen beste igarri, baina ez zen geziak jaurtitzeko egoera onena, baina ez dut gehiago esango...\nEsan behar bi egun hauetako ibilbideen emaitzak batu dituztela sailkapen orokorrak ateratzeko, eta antolakuntzak izan dituen nahaspen batzuengatik arazotxo batzuk izan dira sari banaketan, baina zuzendu ostean hor etorri da gure taldearentzako berri ona, Oihana bere mailan hirugarren sailkatu da eta sari eta guzti itzuli da etxera. Sari banaketaren ostean bazkaria izan dugu guztiok antolakuntzak hortarako gertatutako karparen azpian. Eta bazkalosteko "tertulia"ren ostean, etxeruntz, ongi merezitako atsedentxoa hartzeko asmoarekin.\nDatorren igandean hurrengo hitzordua, basoko Euskal Ligaren 4. jardunaldia asteburu honetako baso berean.\nPosted by o2q at 1:38 PM 1 comment:


Nire Bezero Gunea - Legezko oharra | Iberdrola Bezeroak\nCOOKIEEN POLITIKA ONARTU\nNire Bezero Gunea – Lege-informazioa\nIBERDROLA CLIENTES, S.A.U., Iberdrola Taldeko konpainiak, egoitza soziala Bilbon du (Bizkaian), Euskadi Plaza 5, eta Bizkaiko Merkataritza Erregistroan inskribatuta dago, 5448 liburukian, 19. folioan, BI 63981 orrian, 1. inskripzioan, A-95758389 IFKrekin. Halaber, Industria, Energia eta Turismo Ministerioko Energia Politikako eta Meatzaritzako Zuzendaritza Nagusiaren baimena du energia elektrikoa eta gas naturala merkaturatzeko.\nIBERDROLA Comercialización de Último Recurso, S.A.U., Iberdrola Taldeko konpainiak, egoitza soziala Bilbon du (Bizkaian), Euskadi Plaza 5, eta Bizkaiko Merkataritza Erregistroan inskribatuta dago, 5015 liburukian, 19. folioan, BI-53822 orrian, 1. inskripzioan, A-9554630 IFKrekin. Halaber, Merkatuko Banatzaile, Merkaturatzaile eta Kontsumitzaile Zuzenen Erregistro Administratiboan inskribatuta ere ageri da, azken baliabideko horniduraren merkaturatzerako, energia elektriko eta gas naturalaren sektoreetan, R2-329 identifikazio-zenbakiaz.\nEra berean, Korporazio Gobernuaren eta Jokabide Kode Profesionalaren barneko arauen menpe daude Iberdrola eta haren langileak. Arau horiek guztiak eta eurak betetzeari buruzko informazio guztia erabiltzaileen eskura daude, www.iberdrola.es webgunean.\nSartzeko eta erabiltzeko baldintza orokorrak, Datuak segurtasuna eta babesa ...\nSartzeko eta erabiltzeko baldintza orokorrak\nDatuak segurtasuna eta babesa\nFakturazio elektronikoaren baldintza orokorrak\nAtariak eskainitako zerbitzua doakoa da. Edonola ere, Iberdrolak hainbat zerbitzurako sarbidea baldintzatzeko eskubidea beretzako gordetzen du. Aipatu zerbitzuetara sartzeko, ERABILTZAILEak, aldez aurretik, izena eman beharko du. Horretarako, ERABILTZAILE ERREGISTRATU gisa izena eman nahi duenaren eskura dauden Erabiltzaile gisa izena emateko formularioa bete beharko da.\nIberdrolak bermatzen du www.iberdrola.es helbidean eskaintzen diren eduki eta zerbitzu guztiek, eta bere bezeroei eskainitako eduki eta zerbitzu guztiek zehatzago, pertsonen duintasunaren printzipioa errespetatzen dutela, arrazagatik, sexuagatik, erlijioagatik, iritziagatik, nazionalitatearengatik, minusbaliotasunagatik edo beste edozein egoera pertsonalagatik edo sozialagatik ez diskriminatzearen printzipioa eta gazteak eta haurrak babesteko printzipioa.\nERABILTZAILEak espresuki baimena du webguneko edozein informazio ikusteko eta beren sistema informatikoetan erreprodukzio pribatuak egiteko. Betiere, aipatu eduki eta erreprodukzio horiek berak bakarrik erabiltzen baditu eta ez badizkie hirugarrenei ematen.\nwww.iberdrola.es helbidearen funtzionamendua eteteagatik eta webguneak gaizki funtzionatzeagatik.\nERABILTZAILEak nahi eta espero dituen emaitzak eskuratzeko, www.iberdrola.es helbidean eskaintzen diren zerbitzuen eta edukien erabilgarritasun, egokitasun eta baliozkotasun ezagatik.\nERABILTZAILEaren ordengailuan birusak edo programak izateagatik edo, www.iberdrola.es helbidearen bidez, hirugarrenek eskainitako zerbitzuetan birusak egoteagatik.\nERABILTZAILEek webgunean zein sarbide- eta erabilera-mota, baldintza, ezaugarri dituzten eta hango informazioen eta zerbitzuen berri baimendu gabeko hirugarrenek jakiteagatik.\nArduragabekeriagatik, negozioaren galtzeagatik, arrazoia galtzeagatik, onurak galtzeagatik, datuak galtzeagatik sortutako zuzeneko edo bigarren mailako kalteengatik edo kalte bereziengatik edo webgunera sartzeagatik edo hura erabiltzeagatik sortutako kalteengatik edo antzeko kalteengatik.\n© 2016 Iberdrola Clientes, S.A.U. Eskubide guztiak gordeta.\nEspainian indarrean dagoen legeria betez babesten ditugu Nire Bezero Gunea ERABILTZAILE gisa emandako datu pertsonalak.\nIBERDROLA CLIENTES, S.A.U-n eta IBERDROLA Comercialización de Último Recurso, S.A.U., IBERDROLAko konpainiak direnez, une oro gure zaintzapean diren datu guztien segurtasun eta konfidentzialtasuna bermatzeko beharrezkoak diren neurri guztiak hartzen ditugu.\nIBERDROLA CLIENTES, S.A.U-n eta IBERDROLA Comercialización de Último Recurso, S.A.U.-k kontratatutako zerbitzuen gestioa erratzen dute www.iberdrola.es webgunean, Bezeroaren Bulego Birtualaren bidez. Emandako datuak, dagokion moduan, A95554630 IFK-dun IBERDROLA CLIENTES, S.A.U-n. edo A950755586 IFK-dun IBERDROLA Comercialización de Último Recurso, S.A.U.-ren fitxategietara gehituko dira eskaerak kudeatzeko helburuaz; biek ere hauxe dute helbidea: Euskadi Plaza, 5, 48011 Bilbo.\nEskaera beste pertsona fisiko baten izenean egiten denean eta eskaeran haren datu pertsonalak idatzi behar direnean, pertsona fisiko hark datuak eman aurretik, klausula honetako edukiaren berri eman behar die ERABILTZAILEak eta haren onespena lortu behar du, Izaera Pertsonaleko Datuak Babesteko 15/1999 Lege Organikoko 5.4. artikuluan zehaztutakoa betez.\nIzaera Pertsonaleko Datuak Babesteko Lege Organikoan (15/1999 LO) ezarritakoaren arabera, edozein unetan erabil ditzakezu zure datuetara sartzeko, horiek zuzentzeko, horien aurka egiteko eta bertan behera uzteko eskubideak. Idatziz zuzendu behar duzu Bezeroaren Bulegora (Apartado de Correos nº 1732, 28080 Madrid); bestela, Oficina_cliente_DICOM@Iberdrola.es helbide elektronikora idatz dezakezu. Bi kasuetan, zure kontratuaren datuak, zu identifikatzeko datuak eta helbidea adierazi eta zure nortasuna ziurtatzen duen baliozko dokumentua gehitu behar duzu.\nGainera, Bezeroaren Bulego Birtualak aukera eskaintzen dizu argindarraren eta gasaren hornikuntzari buruzko informazioa eta eskaintzak eskatzeko. Ez hori bakarrik, baita IBERDROLA CLIENTES, S.A.U-n eta IBERDROLA Comercialización de Último Recurso, S.A.U. enpresek merkaturatutako beste produktu eta zerbitzu batzuen eskaintzak eskatzeko ere. Bulegoaren Bezero Birtualaren bidez emandako datuak aurreko enpresen dagozkion fitxategian sartuko dira. Modu segmentatuan eta pertsonalizatuan, IBERDROLA CLIENTES, S.A.U-n eta IBERDROLA Comercialización de Último Recurso, S.A.U. enpresek berek edo hirugarrenek eskainitako produktuen eta zerbitzuen berri emateko. Horrek guztiak ez du esan nahi zure datu pertsonalak beste erakunde batzuei emango zaizkienik. Energiaren, telekomunikazioen, finantzen, etxearen eta aisialdiaren alorreko produktu edo zerbitzuei buruzko informazioa jaso ahal izango da.\nIberdrolaren eskaintzei buruzko merkataritza-informaziorik jaso nahi ez baduzu, goian aipatu helbideetan adieraz dezakezu. Zure erabakia edozein unetan eta modu berean baliogabetu dezakezu.\nHori dela eta, 34/2002 Legea, Informazio Gizarteko eta M9/2014 Legea, 2014ko maiatzaren 9koa, Telekomunikazioei buruzkoa, Telekomunikazioen Lege Orokorra, betez, jakinarazten dizugu, datuak emateko unean ERABILTZAILEAK berariaz hala adierazi badu, Iberdrolak bere edo hirugarrenen produktuei eta zerbitzuei buruzko informazioa bidal diezazukeela bitarteko elektronikoen bitartez. Produktuen eta zerbitzuen izaera askotarikoa izan daiteke: energiari –ala ez–, etxeari, aisialdiari, telekomunikazioei edo zerbitzu finantzarioei buruzkoa.\nOnespen hori edonoiz baliogabetu daiteke Lssi@Iberdrola.es helbidean edo jasotako merkataritza-komunikazioetan horretarako gaitutako estekaren bidez.\nTransakzio-orrialdeen sarbidea ingurune seguruan egiten da. Orrialde horien bidez, Iberdrolaren produktuak edo zerbitzuak kontratatzen ditu www.iberdrola.es webguneko ERABILTZAILEak. Gure Konpainiaren webgunean zaudela ziurtatzeko, goiko egoera-lerroan Iberdrola hitza ageri dela egiaztatu daiteke. Era berean, ingurune seguruan zaudela ziurta daiteke, propietateetan ageri den “url” helbidearen bitartez (saguaren eskuineko botoia sakatuta). Aipatu “url” helbide hori “https” hizkiekin hasten da eta “s” hizkiak adierazten du eskainitako edukiak zerbitzari seguru batetik datozela.\nHirugarrenen jabetzakoak diren webguneetarako edo edukietarako estekak ageri dira www.iberdrola.es webguneko orrialdeetan. Informazioa osatzeko aukera eskaini nahi zaio ERABILTZAILEari esteka horien bitartez. Iberdrola ez da inongo kasutan erantzule egingo aipatu esteka horietan sartzeagatik ERABILTZAILEak paira ditzakeen ondorioengatik.\nBaldintza Orokor hauek Bilbon, Euskadi Plaza 5ean helbidea duen Iberdrola eta Nire Bezero Gunea (NBG) bezeroen arteko kontratuzko harremana arautzen dute, Iberdrolaren NBG Fakturazio Elektronikoan izena eman badute. Erabiltzaileak fakturazio elektroniko zerbitzu honetan izena emateko urrats guztiak betetzeak berekin dakar berariz, guztiz eta salbuespenik gabe Iberdrolaren NBG Fakturazio Elektroniko zerbitzuan izena emateko Baldintza Orokor hauetara guztietara atxikitzea. Iberdrolak www.iberdrola.es web gunean argitaratuko ditu.\nBaldintza Orokor hauen xedea da Iberdrolaren NBG Fakturazio Elektrikoa eskaintzea da, Iberdrolaren NBG erabiltzaile diren bezeroen alde. Zerbitzu honetan izena emateak berekin ekarriko du izen-ematea indarrean sartzen den egunetik, bezeroak bere faktura postontzian paper euskarrian jasotzeari utziko diola, honako xedapenetan ezartzen den moduan.\nBIGARRENA. ZERBITZUAREN EZAUGARRIAK\n2.1. Bezeroak bere borondatez eta doan eman ahalko du alta Iberdrolaren NBGren Fakturazio Elektronikoko Zerbitzuan (bezero partikular guztientzat eskatzen da, besterik adierazi ezean).\n2.2. Iberdrolak emandako zerbitzu ezberdinengatik jaulkitako fakturak NBG kargatuko dira www.iberdrola.es web gunean, formatu optikoan (PDF). Hortaz, bezeroak Internet bidez bistaratu ahal izango ditu, faktura horiek paper euskarrian etxera bidaltzekotan izango luketen formatu berdinean.\n2.3. Zerbitzu honetan izena ematen duten bezeroek etxean ohiko faktura inprimatua jasotzeari utziko diote, baina beti ere haren kopia eskatzeko modua izango dute, paper euskarrian, bai NBG bitartez, baita www.iberdrola.es web gunean ere, edo Iberdrolak bezeroen eskura jartzen dituen kanalen bitartez (Bezeroaren Telefonoa, 900 225 235). Kopia hori posta arrunt bidez igorriko zaie.\n2.4. Zerbitzu honek, pantailan faktura eta detailea pantailan ikusteaz gainera, erabiltzailearen ordenagailu pertsonalera deskargatzeko modua ere ematen du. Modu horretan lortutako faktura elektronikoak sinadura elektroniko baten erabilera du oinarri; horrek jatorriaren benetakotasuna eta edukiaren osotasuna bermatzeko modua ematen du, HAC/962/2007 AGINDUAN ezartzen diren terminoetan (2007ko apirilaren 14ko EAO). Zentzu honetan gogorarazi nahi dizugu, aipatu Aginduaren lehen xedapen gehigarrian ezartzen dela “Egiaztapen administratiboak egitea errazteko, Agindu honetan arautzen diren dokumentuei dagokienez, zerga-arautik eratortzen diren epean gorde beharko direla datuak euskarri informatikoan, sortzerakoan erabilitakoak ez diren beste sistema informatikoren batean irakurri eta tratatuak izateko moduan”. Iberdrolak 2CA(x.509.v3) klaseko egiaztagiri elektronikoa lortu du, FNMT-k jaulkia Estatuko Zerga Agentziaren bitartez, bere fakturetan sinadura elektroniko aurreratua txertatzeko modua ematen diona.”\nAgentziaren bitartez, bere fakturetan sinadura elektroniko aurreratua txertatzeko modua ematen diona.\n2.5. Iberdrolaren NBG Fakturazio Elektroniko zerbitzua izena eman duten bezeroei kontratatu dituzten zerbitzu ezberdinetako fakturak Iberdrolaren NBG www.iberdrola.es helbidean kontsultatuak izateko eskura direla jakinaraziko dien posta elektroniko bidez mezuak bidaltzeko sistema baten bitartez ezarriko da.\n2.6. Edonola ere, zerbitzuaren erabiltzailearen ardura izango da Iberdrolari jakinarazpenak jaso nahi dituen posta elektroniko helbidearen edozein aldaketa jakinaraztea. Erabiltzaileak abisu hau jasoko ez balu, bai Iberdrolari emandako posta elektroniko helbidearen erroreagatik, baita beste edozein arrazoi dela medio, horrek ez du berekin ekarriko Iberdrolaren NBG Fakturazio Elektroniko zerbitzua emateari uztea, behin erabiltzaileak izena eman badu eta gero eskaera horretan atzera egin ez badu.\nHIRUGARRENA.- ZERBITZUAN IZENA EMATEA\n3.1. Zerbitzu honetako alta Iberdrolaren NBG bitartez egingo da (www.iberdrola.es); bertan, behin erabiltzailea kautotuta, bere klabe eta pasahitz pertsonal eta sekretuaz, Fakturazio Elektroniko zerbitzua kontratatu ahal izango da, Baldintza Orokor hauen arabera.\n3.2. Erabiltzailea zenbait kontraturen titularra denean edo Iberdrolak emandako zerbitzu ezberdinak kokntratatuta dituenean, faktura ezberdinak sortzen dituztenak, Fakturazio Elektroniko zerbitzuaren alta Bezeroak IFK berdin batean diren NBG hautatutako kontratu-multzoari aplikatuko zaio. Alta honek bezeroari paper euskarrian jaulki eta bidaltzen zaion fakturaren parteari bakarrik eragingo dio.\n4.1. Erabiltzaileak Iberdrolaren NBG Fakturazio Elektroniko zerbitzuan izena emateko baimena ematen duela ulertuko da web gune honetako behar bezala osatutako galdetegiarekin batera bere onespena bidaltzen duen unetik bertatik. Une horretatik, erabiltzaileak onetsi egiten du, eta osotasunean atxiki, testu honetan ezartzen diren Baldintza Orokor guztiei.\nBOSGARRENA.- IBERDROLAREN KONPROMISOAK\n5.1. Iberdrolak konpromiso hauek hartzen ditu Iberdrolaren NBG Fakturazio Elektroniko zerbitzuan izena ematen duen bezeroarekiko ezartzen duen harremanean.\n5.1.a). Iberdrolaren NBG bitartez, zerbitzuan izena eman duten erabiltzaileek emandako helbideetara posta elektronikoak bidaltzen sistema bat abian jarriko du.\nZerbitzu honetako erabiltzaileek jasoko duten mezuak, bere faktura, dagozkion xehetasunekin, Iberdrolaren NBG eskura direla jakinaraziko die www.iberdrola.es helbidean, bistaratua izateko eta, hala badagokio, etxean inprimatu ahal izateko.\n5.1.b). Sistema informatikoek bidalitako posta elektronikoren bat ez dela behar bezala jaso antzemango balute, posta hori berriro bidaliko litzaioke. Edonola ere, Iberdrolaren NBG Fakturazio Elektronikoan kontsulta egiteko aukera, www.iberdrola.es web gunearen bitartez, ez dago jakinarazpen-mezua bidali eta jasotzeari lotuta; honek informatzeko izaera bakarrik izango du, eta bezeroaren ardura izango da bere posta elektroniko helbidea behar bezala eguneratzea.\n5.2. Iberdrolak kontsulta honen segurtasuna eta konfidentzialtasuna bermatzen du, izan ere:\n5.2.a). Posta elektroniko bidezko jakinarazpen-mezuak ez du batere informaziorik ekarriko fakturaren inguruan, jaulkipen-egunaz eta kontratua identifikatzen duen erreferentzia-kontratuaz beste.\n5.2.b). Bezeroak Iberdrolaren NBG kontsultara sartzean, www.iberdrola.es web gunean, kautotzea eskatuko zaio, bere erabiltzaile-klabea eta pasahitza baliozkotuz, bezero bakoitzarentzako bakarrak izango baitira, eta erabiltzaileei konfidentzialtasunez jakinaraziak.\n5.2.c). Gainera, bezeroak une oro bere sarbide-klabeak aldatzeko aukera izango du, Iberdrolaren NBG eskaintzen duen funtzionaltasunaren bitartez.\nSEIGARRENA.- BEZEROAREN KONPROMISOAK\n6.1. Bezeroak honako konpromiso hauek hartzen ditu Iberdrolaren NBG Fakturazio Elektroniko zerbitzuan izena ematean:\n6.1.a). Galdetegiak eta horien eremuak behar bezala, egiaz eta zehatz betetzea, Iberdrolaren www.iberdrola.es NBG hartara ezartzen dituen jarraibideen arabera.\n6.1.b). Iberdrola www.iberdrola.es NBG ezartzen dituen prozeduren bitartez behar bezala jakinaraztea jakinarazpenetarako posta elektroniko helbidean edo helbideetan eman daitezkeen aldaketak.\n6.1.c). Galdetegiko eremu guztiak betetzea, aurkakorik ezarri ezean. Kontrako kasuan, Iberdrolak ez du bermatuko Iberdrolaren NBG bitartez eskaintzen dituen zerbitzu guztiak ematea bermatuko, bereziki posta elektroniko helbidera jakinarazpenak bidaltzeko konpromisoa, hura behar bezala eman ez bada.\n7.1. Bezeroak bermatzen du eta erantzule izango da, edonola ere, Iberdrolaren NBG eskaera-galdetegien bitartez emandako Datu Pertsonalen egiazkotasuna, zehaztasuna, jadanekotasuna eta benetakotasunaren aurrean.\nZORTZIGARRENA.- DATUEN BABESA\n8.1. Izaera Pertsonaleko Datuen Babeserako Lege Organikoak (LO 15/1999) ezartzen duenaren arabera, bezeroari jakinarazten zaio eta onetsi egiten du zerbitzu honen kontrataziotik eratorriako izaera pertsonaleko datuen tratamendua, Pribatutasun Politika atalean ezarritako baldintzen arabera.


Elena Odriozola Andersen Sarietarako hautagai izendatua izan da berriro\nHaur eta Gazte Liburuaren Espainiako Elkarteak (OEPLI), Galtzagorri elkartearekin elkarlanean eta Etxepare Euskal Institutuaren babesarekin Elena Odriozola ilustratzaile donostiarra aukeratu du IBBYk (International Board on Books for Young People) emango dituen 2020ko Hans Christian Andersen Sarietarako hautagai. Haur Literaturako “Nobel Sari txikiak” bezala ezagunak diren sari hauek bi urtean behin ematen dira 1956tik. 2018ko edizioan ere hautagai izan zen Odriozola.\nOEPLIrena da sari hauetara Espainiako Estatutik hautagaiak aurkezteko ardura, IBBYren Espainiako atala den heinean: hautagai bat idazleen atalean, beste bat ilustratzaileen alorrean. Bigarren aldiz, Galtzagorri euskal haur eta gazte literatura elkarteak ilustrazio alorrean aurkeztutako euskal hautagaia (Elena Odriozola) izan da aukeratua eta OEPLIk Andersen Sarietara aurkeztu ahal izango du, Etxepare Euskal Institutuaren laguntzari esker. Idazleen atalean, clijCAT elkarte kataluniarrak proposatutako Jordi Sierra i Fabra izango da hautagai, Ramon LLull Institutuaren babesari esker. OEPLI, Estatuko lau hizkuntzetako haur literatura elkarteek osatzen dute, eta beraz, horietako bat da Galtzagorri euskal haur eta gazte literatura elkartea. Horregatik bi urtean behin euskal idazle eta ilustratzaileak proposatzen ditu Andersen Sarietarako.\nOEPLIk bezala, IBBY osatzen duten beste atalek euren hautagaiak aurkeztuko dituzte sarirako, eta ondoren, Haur eta Gazte Literaturako hainbat adituk osatutako nazioarteko epaimahai batek Hans Christian Andersen Sariko irabazleak aukeratuko ditu. Irabazleak 2020ko Boloniako Azokan emango dira ezagutzera eta sariak IBBYk 2020an egingo duen Biltzarrean banatuko zaizkie.\nH.C. Andersen Sariaren bitartez, IBBYk euren obra osoarekin haur eta gazte literaturari ekarpen garrantzitsua egin dioten idazle eta ilustratzaileen lana aitortu nahi du; ibilbide oso bat saritzen du beraz. Eta sari hau Danimarkako Margrethe II erreginak babesten du.\nAndersen Saria mundu mailan Haur eta Gazte Literaturan ematen den Sari garrantzitsuenetakoa da. Saria eskuratu duten ilustratzaileen artean daude, besteak beste, Maurice Sendak amerikarra, Anthony Browne eta Quentin Blake britainiarrak, Roberto Innocenti italiarra edo Jutta Bauer alemaniarra. Eta idazleen artean, Christine Nöstlinger austriarra, Gianni Rodari italiarra edota Astrid Lindgren suediarra.\nElena Odriozolak (Donostia, 1967) sari ugari eskuratu ditu orain arte. Besteak beste, 2015eko Espainiako Ilustrazio Sari Nazionala irabazi zuen eta urte berean, Bratislavako Ilustratzaileen Biurtekoaren “Urrezko Sagarra” jaso zuen “Frankenstein” (Nordica Libros, 2013) lanarekin. Birritan jaso du baita ere Ilustrazio Euskadi Saria: 2009an “Aplastamiento de las gotas” (Laberinto de las Artes) lanagatik eta 2013an, “Tropecista” (Bárbara Fiore Editora) obrarekin.\nElena Odriozola Galtzagorri elkarteko bazkide da ia sorreratik eta hainbat urtez izan zen elkarteko zuzendaritza batzordeko kide. Elkartearen logotipoa ere berak sortutakoa da, baita Galtzagorriren 25. urteurrenekoa ere. Baina ez da Galtzagorriri egin dion ekarpen bakarra, izan ere, Odriozolak hainbat areto literario diseinatu ditu, Bularretik Mintzora egitasmoaren logotipoaren eta ilustrazio lan osoaren egile da, baita honen oinordeko Mintzoan Kux-kuxen irudiarena ere. Klis-klasikoak liburu bildumaren egitasmoan ere parte hartu zuen eta beste hainbat lantegitan ere kolaboratu du. Gaur egun ere Galtzagorri elkartearekin kolaboratzen jarraitzen du. Hain zuzen, 2015 eta 2017ko MarraziOak Ilustratzaileen topaketak berak gidatu ditu Gustavo Puerta adituarekin batera.\nArte eta Dekorazio ikasketak egin ostean, publizitate agentzia batean lan egin zuen bere hastapenetan Odriozolak. 1995ean ilustratu zuen lehen aldiz haur literaturako obra bat: Jesus Mari Olaizola "Txiliku”k idatzitako Agure jakagorria (Elkar), hain zuzen. 1998an publizitate lana utzi eta profesionalki ilustrazioaren alorrera lerratu zen. Ordutik, ehun liburu baino gehiago ditu ilustratuak eta horietako asko izan dira beste hizkuntza batzuetan argitaratuak. Besteak beste, hauek:\nAgure jakagorria (Elkar), Amona, zure Iholdi (Erein), Txoko txiki txukuna (Elkar), Marlene eta taxizapata (SM), Astoari konfiturak (Aizkorri), Amona basoan galdu zenekoa (Elkar), Dindirri (SM), Kafka eta panpina bidaiaria (Elkar), Ipuinen haria (Ttarttalo), Amilami: laminen istoriak (Elkar), Printzesa begi-zulo (Elkar), Sasi guztien gainetik (Galtzagorri elkartea), Eguberria: 24 ohitura, kantu eta istorio (Nerea), Haizea sahats artean (Erein), Elsa eta paradisua (Giltza), Azken balada (Erein, 2016), En el bosque (Libros del Zorro Rojo, 2017), Euskal herrietako ipuin gaiztoak (Denonartean, 2018).


Mendi Lasterketetako Europako Txapelketea jokatuko da Zeanurin\nUrri bigarrenaren 7an, Gorbeia Suzien Ternua (GST) Lasterketa Nagusia jokatuko da Zeanurin. Aurten, lasterketea, Europako Txapelketea da SKY modalidadean eta ISFren Skyrunner National Series Spain, Portugal & Andorra zirkuituko probea be bai.\nGorbeiako tontorrera igoten dan 31 km. eta 2.400 m.ko desnibeleko proba gogor honetan, mendi korrikalaririk ezagunenak izango dira. Tartean Aritz Egea, Oihana Azkorbebeitia, Ismail Razga, Andrea Gil, Daniele Cappelletti, Sheila Aviles, Florian Reichert, Celia Chiron, Benat Marmissolle eta Ingrid Müller.\nEurekaz batera, egun eta ordu berean, Lasterketa Herrikoian parte hartzean dabenak urtengo dira. Proba herrikoak 22 km. eta 1.340 metroko desnibela dauka, eta galapan egin beharrean oinez be egin daiteke 6 orduren barruan. Hurrengo egunean umeen lasterketea egongo da.\nParte-hartzaileentzat haurtzaindegi zerbitzua egongo da eta masaje gunea, dutxen ondoan. Zaletuak korrikalari guztiakaz batera bazkalduteko aukerea izango dabe, 8 euroren truke bazkarirako txartela erosi ezkero. Sari banaketea 14:00etan izango da eta kategoria bakotxeko irabazleez gainera, sailkatutako Arratiako lehen andrazko eta gizonezkoak be saria jasoko dabe.\nJai giroa herrian\nEgun osoan zehar, umeentzako puzgarriak, denda espezializaduen postuak eta musikea egongo da. Bazkalostean, herri kirolak, musikeak eta janak girotuko dabe herria. Herri Kirol erakustaldia egongo da 17:00etan, eta bertan Harriti giza proba taldea eta Arratia eta Euskal Herriko herri kirolariak hartuko dabe parte. Ondoren kalejirea Gibelurdinek taldeagaz eta afaria frontoi txikian. Afalostean DJ FAk musikea ipiniko dau.\nDomekan umeen lasterketea 12:00etan izango da.\nGorbeia Suzien Ternua lasterketea Suzien Mendi Klubak antolatutan dau Intenational Skyrunning Federation (ISF) federazinoagaz batera, eta Zeanuriko Udala, Bizkaiko Foru Aldundia eta Eusko Jaurlaritzearen laguntasuna dauka.\nUrri bigarrenak 5, eguena\n19:00etan, Xabier Orbegozo "Arria V."aren berbaldi eta ikus-entzunezkoa "Aizkora eta korrika" Igorreko Kultur Etxean.\nUrri bigarrenak 6, barikua\n17:30etik 19:30era, GST Lasterketa Nagusiko eta Herrikoiko dorsalen banaketea frontoian.\n19:30ean, briefing-a, berbaldi teknikoa.\n20:30ean, korrikalarien aurkezpena.\nUrri bigarrenak 7, zapatua\n07:00retatik 08:30era, GST Lasterketa Nagusiko eta Herrikoiko dorsalen banaketea frontoian.\n08:45ean, korrikalariak urtekeran egon. Korrikalarien aurkezpena.\n09:00etan, GST Lasterketa Nagusia eta Herrikoiaren urtekerea. Disk-Breakers-ek musikea ipiniko dau. Txalaparta.\n17:00etan, Herri Kirol erakustaldia. Harriti giza proba taldea eta Arratia eta Euskal Herriko herri kirolariak.\n18:30ean, kalejirea Gibelurdinek taldeagaz.\n20:30ean, jatekoa frontoi txikian.\nOndoren, DJ FAk musikea ipiniko dau.\nUrri bigarrenak 8, domekea\n11:00etatik aurrera izen emotea.\n12:00etan, umeen lasterketea.\nOndoren herri kirolak umeentzat plazan.


π. l. t | Esan Ozenki Records\nπ. l. t\nMungiako (Bizkaia) talde ausart honek euskal rock eta metalari aire berria eman zien 90eko hamarkadan, eta agerian utzi zuen irudimenez eta aurreiritzirik gabe oso urrun hel daitekeela. Bost disko kaleratu zituzten, eta Euskal Herritik kanpo ere jarraitzaile asko lortu zituzten. Taldeak azkena eman ostean, Rafa Rueda abeslari eta gitarristak bakarkako bideari ekin dio.\nBroken Bihotz taldeko Rafa Rueda (ahotsa eta gitarra) Aitor Abio (teklatuak) eta Jose Manuel Sampedro Xanpe-rekin (bateria) elkartu zen 1993an, rockaren barruan bestelako bide batzuk arakatzeko. Broken Bihotzekin pop-rock disko bat argitaratua zuen Ruedak, Denborak izen gradua galtzen duenean (IZ, 1992), eta Xanpe D69 eta Sentencia taldeetan ibilia zen. Hirukoteak osatu zuen taldearen ardatza, baina berehala Txarli Solano (baxua) batu zitzaien. Artean izenik ez zutela, entsegu batean lokaleko argia joan egin zen, eta grabagailua 3 minutu eta 14 segundotan gelditu zen. Lapsus tempore haren ostean, bazuten izena: PiLT. Lokalean bi maketa grabatu, eta bakarra saldu zuten. Hortik aurrera, gurpil zorora igo ziren: Euskadi Gazteko V. Maketa Lehiaketa irabazi zuten, Egin Txotx! lehiaketarako sailkatu, Bilbo Hiria pop-rock lehiaketan akzesita jaso...\nLeioako (Bizkaia) Ama Irlandarren Ikastetxean grabatu zuten lehen diskoa, zuzenean eta zortzi egunean. Jose Lastrak grabatu zuen, aldageletan estudio txiki bat egokituta. Rocka, metala eta funky doinuak batu zituzten Pi.L.T estreinako lanean (Esan Ozenki, 1996), nazioarteko eragin indartsu eta berritzaileak bereganatuta. Ruedak "adreilu" hitzarekin definitu zuen diskoaren edukia. "Hil da jainkoa" lehen singleak ate asko zabaldu zizkien, baina entzule asko azalean gelditu ziren. Ideia berritzaile asko ekarri zituzten, eta zuzenekoetan probokazioarekin eta performance-arekin jokatzen zuten: buzo zuriekin edota dantzariz jantzita, bidoiak jotzen... Teklatuaren erabilera nabarmentzekoa zen: «Beti iruditu zaigu teklatua gaizki aprobetxatutako elementua dela, kutsu despektibo edo berbeneroa duena. Teklatua errebindikatu nahi genuen; gainera, rockarekin izan ditzakeen konbinazioak itzelak dira» (1). Unai Iturriaga bertsolariak idatzi zituen bi kanturen hitzak, "Erraietatik" eta "Betirako ameskaitza", eta bitxikeria gisa, inprobisaturiko pare bat pasarte instrumental ere jaso zituzten, "Jolasean I" eta "Jolasean II".\nKontzertu ugari egiten hasi ziren, eta horietako batean Clawfinger taldearekin harreman ona egin zuten. Horren ondorioz, elkarrekin kontzertu gehiago egitera gonbidatu zituzten norvegiarrek, esaterako Akizeko (Frantzia) nazioarteko jaialdian, 1997an. Urte berean, L´asturianu muévese Asturiasko hizkuntzaren aldeko bildumarako "Hil da jainkoa"-ren asturierazko moldaketa grabatu zuten (Dios ya morrió), Dixebra taldeko abeslari Xulio Eliperen laguntzarekin; halaber, Ikastola berria eraik dezagun Zuberoan bildumarako (Esan Ozenki, 1997) Aldapeko herri kantua moldatu zuten.\n1998an, Unbe mendiko Sagarminaga baserrira jo zuten, Jose Lastrarekin (Ama Say) bigarren diskoa grabatzera. Prozesu esperimentala izan zen, eta kantu batzuk aire librean grabatu zituzten. Denbora-k (Esan Ozenki, 1998) kutsu industrial handiagoa dauka eta joera berrietatik hurbil dago. Hitzetan, Unai Iturriaga eta Igor Martin de Vidalesen laguntza izan zuten, baina kantu gehienak Rafa Ruedak idatzi zituen.\nLuze gabe, hirugarren diskoa heldu zen. Lehenengo aldiz, grabazio estudio batean sartu ziren prozesuaren hasieratik, Tio Pete estudiora hain zuzen. 3 (Esan Ozenki, 1999) zuzenekoetan pentsatuz egin zuten, eta sinpletasunaren bila jo zuten. Maketako kantu bat berreskuratu zuten, "Bihar". Ordurako taldeak ospea irabazita zeukan Espainiako metal zaleen artean, eta horren adierazle da Judas Priesten omenezko disko batean parte hartzera gonbidatu izana. "Hard as iron" izan zen Tributo a Judas Priest bildumari (Zero, 2000) Mungiako laukoteak egindako ekarpena.\nKontzertuez neka eginda, urtebeteko atsedena hartu zuten. Abestiak patxadaz egin ahal izan zituzten, baina asko sufritu zuten zuzenekorik gabe. Hortik dator izenburua: Minus (Metak, 2002). Txarli Solanok taldea utzi, eta Evirus 69 taldeko David Gonzalez baxu jotzaileak ordezkatu zuen. Horrekin batera, Jose Lastra eta Tio Pete alboratu, eta Garate estudiora jo zuten, Haritz Harregi soinu teknikariarengana. Hitzetan inoiz baino laguntza handiagoa jaso zuten kanpotik. Unai Iturriaga, Jon Maia, Igor Elortza, Kirmen Uribe eta Txuma Murugarrenek kantu bana idatzi zuten. Kolaboratzaileak ere bat baino gehiago izan ziren: Mikel Urbeltz biolin jotzailea, Aiora Renteria abeslaria (Zea Mays) eta Sergio Ruiz (Eraso!). Emaitza abesti luze eta pisutsuak dira, stoner kutsu handikoak. Askoren ustetan, taldearen disko onena da.\nOrdurako, Rafa Rueda hasia zen beste bide batzuk urratzen, Txuma Murugarrenen musikari gisa, baina baita bakarlari gisa ere. Bakarkako lehen diskoa atera ondoren, Kea (Metak, 2003), PI.L.T.ek azken diskoa kaleratu zuen, Game over izenburu aski zehatzekoa (Metak, 2004). Abio teklatu jotzaileak taldea utzi, eta beste hirurak Azkarateko Katarain estudioan sartu ziren. Xanpek ekoitzi zuen, Angel Katarainekin batera. Teklaturik gabe, emaitza ez da hain aberatsa, eta gertuago dago stoner eta rocketik. Handik gutxira, taldea desegin egin zen.\nGeroztik, Rafa Ruedak bakarkako bideari eutsi dio, Saredun eskua (Gaztelupeko Hotsak, 2006) eta Zuhaitz okerretan gora noa (Autoekoizpena, 2008) kaleratu ditu, eta ekoizpen lanak egin ditu beste musikari batzuentzat (Petti, Anje Duhalde, Jon Enbeita...). Estepan Urkiaga Lauaxeta-ren omenezko Ehungarrenean hamaika diskoa ere (Gaztelupeko Hotsak, 2005) koordinatu du. Xanpe, berriz, Gu Ta Gutarrak taldearekin aritu da, eta David Gonzalezek baxua jo du Gari eta Pettiren taldeetan, bere talde propioa sortu du (Cobra) eta gaur egun Berri Txarrak taldeko kidea da. Bestetik, Aitor Abiok Matxura taldea sortu du Mikel Kazalis (Anestesia, Negu Gorriak, Kuraia), Fer Apoa (El Corazon del Sapo, Kuraia, Estricalla) eta Txarly Diazekin (Gutural, Anestesia, Why Not?).\n(1) El Tubo, 81. zenbakia, 1996


"Auzoetako euskara batzordeekin euskaltzaleen sare bat osatzen ari gara" - Irutxuloko Hitza : Irutxuloko Hitza\n"Auzoetako euskara batzordeekin euskaltzaleen sare bat osatzen ari gara"\n25 urte beteko ditu aurten Bagera euskaltzaleen elkarteak. Hori dela eta, azaroaren 18ra arte astero bideo bat argitaratzen ari dira, eta, bertan, hainbat kidek Bagerak Donostiari zer ekarri dion azaldu dute.\nAzaroaren 18ean egingo dute Bagera festa eta Bagerakide hauek Bagerari zer eskatzen dioten azaltzen duten bideoa jarriko dute bertan.\nAste honetan, Bagerako langile Aitziber Gurutzeagaren adierazpenak jaso dituzte. Mintzalagunaren egitasmoa ekarri du gogora: “Ia sorreratik dago, eta urte hauetan guztietan biziraun du eta, egun, osasuntsu dagoen egitasmo bat da. Euskaltzaleen parte hartzea eta euskara ikasten ari diren horiek ere elkartera gerturatzeko modu bat izan da. Harreman sare hori oso inportantea da”.\nHorren harira, Bageraren helburuetako bat Donostiako euskaltzaleentzako bilgune bat izatea dela nabarmendu du Gurutzeagak: “Azken urteetan ikusi dugu loraldi bat egon dela, bereziki, auzoetako euskara batzordeekin lortzen ari da sare bat osatzea, hau da, Donostiako euskaltzaleen bilgune hori saretzea”.\nJarraian, Bagerako Aitziber Gurutzeagaren adierazpenak:\nErlazionatutako edukia25. urteurrena ospatzeko Bagera festa egingo dute


Sozietateen zerga eskastua\nPatronalak ez du ezer entzun nahi politika fiskal berri baten bidez zergak igotzeaz. Eta hainbat arrazoi ematen ditu: “Ekaitz finantzario garaian, ez da une onena zergen igoeraz hitz egiteko, kontrakoa, jaisteko momentua da”. “Lehiakortasuna hobetzeko, ezin dira zergak igo”. “Ondarearen gaineko zerga iraganeko kontua da”. “Dirutza dutenei ezin zaie bultza hemendik alde egiteko”. Eta abar.\nPatronalak esan ez duena da, enpresen etekinak kargatzeko balio duen Sozietateen Zerga erabat murriztuta geratu dela konpainiek egindako amarru legalengatik eta azpijoko fiskalengatik. Azkenean, %10 baino ez dute ordaintzen, eta ez enpresa handientzat ezarrita dagoen %30a edo enpresa txiki eta ertainei dagokien %25a. Espainiako Estatuko Tributuen Agentziak egindako ikerketa baten arabera –ez dugu Hego Euskal Herriko egoeraren berri zehatz jakiteko daturik, baina zalantzarik gabe, antzekoa da–, enpresek zergetan euren etekinen %9,9 baino ez dute ordaintzen. Horrela, enpresek familiek baino gutxiago ordaintzen dute, hauek errenten %11,5 bideratzen baitute zergetara. Euskal Herriko patronalak dio presio fiskala Europakoa baino altuagoa dela. Ez da egia. Amortizazioak ezabatu, kontuak garbitu eta tributuetan kenkariak aplikatu ondoren, sozietateen zerga erreala gehiago hurbiltzen da irlandar eredu eztabaidagarrira –enpresaren etekinen %12,5–, euroguneko batez bestekoa den %26ra baino.\nArduradun politikoek zerga hori birkokatu beharko lukete, eta eragotzi enpresek, batez ere handienek, azpijokoak eginez zergaren zati handi bat ez ordaintzea. Kontrakoa dioen arren, Patronalak badaki sozietateen zerga murriztua geratu dela. Zulo bat dago hor, politikariek landu eta adostu beharrekoa.


Kirol etxea eraikitzeko 19 enpresa aurkeztu dira - Aretxabaleta - Goiena.eus\nKirol etxea eraikitzeko 19 enpresa aurkeztu dira\nMirari Altube 2009-06-04 14:09\nMaiatzaren 28an bukatu zen kirol etxea eraikitzeko lehiaketara aurkezteko epea eta 19 enpresen proposamenak jaso ditu Udalak. Martitzenean hain zuzen, zabaldu zituzten 19 enpresa horien eskaintza ekonomikoak.\nMerkeena 10.600.000 eurokoa izan da (BEZ barne) eta garestiena, ostera, 13.000.000 eurokoa. Eraikitze epeari dagokionean, ostera, 17 eta 20 hilabete artean egongo da.\nEpaimahaia osatuko du orain Udalak 19 eskaintza horiek aztertu eta baloratzeko. Lanen alderdi teknikoaren azterketa Hirigintza teknikariak egingo du kirol etxearen proiektua egin duten Asier Acuriola eta Fernando Bajo arkitektoekin batera. Horretarako ez dute zehaztu datarik –proposamen asko direlako– baina Udalak gurako luke uztail hasieran lanak esleitu eta irail hasieran eraikitzen hastea.\nBestalde, eraikitze lan horiei jarraipena egiteko, hau da, epeak eta gastuak errespetatzen dituztela zaintzeko kudeaketa enpresa bat hartuko du Udalak. Bi enpresa aurkeztu dira eta datorren astelehenean hautatuko du bietako bat Gobernu Batzordeak. Hautatuko enpresa hori ere epaimahaiko kide izango da.\nBestalde, kirol etxeko lanen finantziazioari dagokionean Gipuzkoako Foru Aldundiak onartu du dirulaguntza ematea, 1.700.000 euro emango dizkiola jakinarazi dio Udalari.


• Electricidad Anboto sektorean 30 urteko esperientzia duen enpresa bizkaitarra da. Gure jarduerak automatizazio arloan, prozesu industrialen garapen arloan, instalazio elektrikoen eta mantenimendu arloetan burutzen ditugu.\n• Etengabeko ikerketak egiten aritzen gara eta horiek produktu fabrikatzaileek eskaintzen dizkiguten tecnología aurreratuetan oinarritzen dira.\n• Electricidad Anboto zure enpresarako zerbitzu elektriko integral bat eskaintzeko gai da eta horretarako gure proiektu eta instalazioak bere osotasunean bermatuta daude bere aplikazioan eta ondorengo mantenimenduan.\n• Kalitatearekin eta zerbitzuarekin dugun konpromezuak etengabeko berrikuntzak egitera bultzatzen gaitu.\n- Ingeniaritza eta proiektuak.\n- Segurtasun sitemak.\n- Nekazal eta eraikuntza makinariarako aginte-koadroak.


topic_facet:"Soldadura eta galdaragintza (Heziketa Zikloa). Erdi maila" topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mekanizazio, konformazio eta muntaia prozesuen definizioa (Modulua)" author_facet:"Zabaleta, Mikel"\nProposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mekanizazio, konformazio eta muntaia prozesuen definizioa (Modulua) Egilea: Zabaleta, Mikel\n1 Elementu finkoak (Modulua) 1 Elementu metalikoak eta sintetikoak (Modulua) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Garraioa eta ibilgailuen mantenimendua (Lanbide Arloa) 1 Giro Naturaleko Soldadura (Modulua) Gehiago ... 1 Karrozeria (Heziketa Zikloa). Erdi maila 1 Lanbide Heziketa 1 Mekanizazio Prozedurak (Modulua) Mekanizazio, konformazio eta muntaia prozesuen definizioa (Modulua) Mekanizazioa (Heziketa Zikloa). Erdi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


EKONOMILARI EUSKALDUNEN I. BILTZARRA. HISTORIATIK ETORKIZUNERA - Foroak - Colegio Vasco de Economistas\nEKONOMILARI EUSKALDUNEN I. BILTZARRA. HISTORIATIK ETORKIZUNERA\n* BAZKARIA: guztiok batera bazkaltzeko aukera egongo da, argibideak:\nAurretik izena eman behar da, matrikula egiterakoan eman izena bazkarian ere OHARRAK ATALEAN.\nAlergia edo intolerantziaren bat baduzu, matrikula orrian adierazi oharrak atalean.\n09:00 Harrera eta dokumentazio banaketa.\n09:30 Ongi etorria eta aurrekariak. Baleren Bakaikoa (Ekonomia Aplikatuan katedraduna)\n09:40 "Azpilkueta, ekonomia modernoaren aitzindari euskalduna". Oskar Arantzabal (UEUko Ekonomia Saila)\n10:00 "K". Juan Jose Ibarretxe (Agirre Lehendakari Center)\n10:45 Galderen txanda\n11:15 "Baliabide geoestatistikoak". Imanol Esnaola (Gaindegia)\n11:35 "Genero arrakala". Jule Goikoetxea (UPV/EHU)\n11:35 "Ekonomia zirkularra". Aitor San Francisco (Bilibin Koop)- Iñigo Ruiz de Apodaca (CAF)\n12:30 "Eibar berrasmatzen, 1700-2016". Igor Etxabe (UPV/EHU)\n12:50 "Terminator 4.0: robotizazioaz eta enpleguaz hausnartzen". Joseba Permach (UPV/EHU)\n13:10 "Lehiakortasuna eta ongizatea". Maria Jose Aranguren eta Amaia Zumeaga (Orkestra)\n15:00 Tailerra: "Euskal pentsio sistema baterantz". Baleren Bakaikoa (Ekonomia Aplikatuan katedraduna)\n16:00 Kasu praktikoa: Ekonomisten Euskal Elkargoa. Joseba Barandiaran (EEE)\n16.30 Konklusioak eta agurrak: Bilbo 2021\nUnibertsitate (UEU eta beste) eta profesionalen (Ekonomistak Elkargokoen) arteko zubilana bete -beste lanbide batzuk bezalaxe: informatikari, arkitekto,...-\nDonostia-Euskaltzaindiaren egoitza. Nola heldu\nNoiztik 09:30 noiz arte 17:00


Antropologia? • ZUZEU\nAntropologia ikasten hasi nintzenean, duela urte batzuk Mexikon, uste genuen eta gure irakasleek errepikatzen ziguten hau: Antropologia gizarte zientzia transformatzailea izan daiteke, kulturen arteko ulermena errealitate bat egiteko tresna bat eta batez ere beste kulturen aspektu onenak gure mendebaldeko gizartera ekartzea gure izaera indibidualista eta kapitalista eraldatzeko.\nOnerako edo txarrerako ezin nuen Mexikon karrera bukatu. Euskal Herrira etorri nintzen bizitzera eta azkenik denboratxo bat pasata ta gero EHUn Antropologia Gradua bukatu ahal izan dut.\nTopatu ditut ezberdintasun handiak gizarte zientzia irakakaskuntzaren ereduetan, Mexikokoa eta Euskal Herrikoa. Mexikoren aldetik XX.mendearen hasieran iraultza politikoa izan genuen, iraultza horrek gauza asko aldatu ditu, batez ere maila sozialean eta zuzenki hezkuntza profesionala eta 1938 urtean jadanik Antropologia modu profesionalean ikasten zen Mexikoko hirian. Esan behar dut gobernu iraultzaileak nazionalismoaren inguruan iruditeri berri bat behar zuela eta horregatik antropologiak hainbeste babesa jaso zuen Estatuaren aldetik. Hala ere kontraesanak beti sortzen dira eta prozesu honetan hezkuntza unibertsitarioak autonomia eta independentzia lortu zuen. Honi ezker bereziki gizartze zientziak oso espazio epistemologiko kritikoak izan dira azken urteetara arte.\nEuskal Herriaren aldetik, antropologiaren ibilbidea txikiagoa da, eta duela gutxi arte zoritxarrez Euskal Herritarrek hezkunza unibertsitarioa jasotzeko Estatu Espainolera joan behar ziren edota Estatu Frantsesera. Orain Euskal Unibertsitatea badago, hala ere, Europear Batasunak norabideak markatzen ditu eta norabide hauek merkantilismora eramaten gaituzte, erremediorik gabe.\nZein da ondorioa? Ba Euskal Herrian irakasten den antropologia oso ikuspegi jakin batetik eraikita dagoela. Euskal Herrian industriak historikoki pisu handia izan du herri honen arlo sozio-ekonomikoan, agian, horregatik antropologian graduatuentzako lan-merkatu horretan sartzea naturalena den.\nEgia esan ez dakit nondik hartu behat dut gai hau, kontua da email bat iritsi zaidala, Filosofiaren Fakultatearen buletina, buletin honetan gonbidapena agertzen zen, “Antropologiaren profesionalizaziori buruzko jardunaldiak”, interesgarria iruditu zitzaidan beraz sartu nintzen programa ikusteko, mahai inguru bat zegoen hizlarietako batek FARAPI enpresa ordezkatzen zuen, enpresan honen web orria bilatu nuen zeren jakin nahi nuen zertan ibiltzen dira Euskal Herriko antropologoak, kriston dezepzioa hartu nuen, negargarria zen web orri horretan dagoena irakurtzea, adibidez:\n“Zertan pentsatzen dugu?\nPentsatzea dugu gustuko… Beste pertsonak pentsatzen ari diren horretan!\nZertan pentsatzen du gazte batek marka bat edo beste bat aukeratzeko?\nZertan pentsatzen du exekutibo batek mugikorra aldatzerakoan?\nZertan pentsatzen dute herritarrek hauteskundeak deitzen direnean?\nZure zerbitzuak erabiltzen eta produktuak kontsumitzen dituztenak ezagutzeko izan ditzakezun moduetan pentsatzen dugu, behar duten horixe eskain diezaiezun.” 1\nHarrigarria! Noiztik antropologiaren lana enpreseei “soluzioak” ematea al da? Ez naiz hain urrun joango eta Wikipediatik hartuko dut definizio bat (Barkatu definizioa erderaz jartzeagatik baina euskarazko sarrera motzagoa da eta sakontasuna falta zaio):\n“(…) en la actualidad, los antropólogos sociales también se interesan por temas como la globalización, la violencia étnica, los estudios de género, el trans nacionalismo y las experiencias locales que de él se desprenden y las culturas emergentes del ciberespacio.” 2\nAntropologoek beti informazioarekin lan egiten dute eta beti informazio baliagarriaren inguruan mertzenarioak izango dira. Badakigu, adibidez, antropologo batzuek CIAren soldatapean lan egiten zutela.\nEgia esan, denok, jendarte honetan, geure bizitza bere aspektu sinpleagoren aldetik, hau da aspektu biologikoa, lana behar dugu, dirua irabazteko eta jan ahal izateko. Begi-bistakotasun bat dela badakit, baina argi eta garbi utzi nahi det aspektu hau kontuan hartzen ari naizela. Kontua da Nola egiten dugu lana, Zertarako? Eta garrantzitsuena, Norentzako?\nAntropologiaren profila intelektuala argi dago eta bere lana gizakiaren inguruan hausnartzea izan behar da eta batez ere nola jendarteak instituzioak eraikitzen ditu eta askotan instituzio horiek gatibu mantentzen dute jendarte berari. Alderdi politikoak adibidez gaur egun, gaitz-aztarna bat baino ez dira, hala ere zer egiten dute gure antropologo “emprendedoreek” informazioarekin pirateoa egitea eta alderdi politikoei edota gobernuko instituzioei informazio hori saltzea. Gauza bera egiten dute enpresekin, laguntzen diete marketing-a eraginkorragoa egiteko, nora eramaten gaituen kontsumo- jendarte honek pentsatzearen ordez.\nJende honek nahi duen lana egin ahal dute, noski! Baina ez esan, hori antropologia dela.


Irekia Eusko Jaurlaritza - Gobierno Vasco :: Javier Hurtado sailburua: “Baliabideak eta laguntzak bultzatuko dituen aliatu bat izango gara ostalaritzaren sektorearentzat”\nJavier Hurtado sailburua: “Baliabideak eta…\n<iframe src="https://www.irekia.euskadi.eus/eu/embed/videos?video_path=2020%2F10%2F02%2Fnews_63561%2Fhtml5%2Fjavier_hurtado_pleno_parlamento.mp4" width="320" height="210" allowfullscreen></iframe>\nJavier Hurtado sailburua: “Baliabideak eta laguntzak bultzatuko dituen aliatu bat izango gara ostalaritzaren sektorearentzat” Iturria: Irekia\nJavier_Hurtado.jpg Iturria: Irekia\nEusko Legebiltzarraren Osoko Bilkuran, Turismo, Merkataritza eta Kontsumoko sailburu Javier Hurtadok, ostalaritzaren sektoreak bizi duen egoeraz jabetuta, berretsi egin du inor atzean ez uzteko konpromisoa. “Badakigu egoera nolakoa den —esan du—, sektorearekin harremanetan gaude, eta elkarrekin egingo dugu bidea. Ziur egon ostalaritzari lotuta dauden pertsona guztientzat solaskide bat izango garela ni neu eta zuzentzen dudan Saila, egiten ari diren ahaleginarekin bat etorriko diren laguntzen eta baliabideen bultzatzaile bat”.\nLehentasuna pertsonek dutela azpimarratu ondoren (“haien osasuna bermatu nahi dugu eta pandemiak haien ekonomian eta enpleguetan dituen ondorioak arintzen lagunduko diegu”), Javier Hurtadok ostalaritzaren sektorera zuzendutako neurriak azaldu ditu Legebiltzarrean, krisi-garai hauetan denok elkarrekin jarduteko beharra adierazi du, eta, gaineratu duenez, “neurriek arrakasta izan dezaten, ezinbestekoa da sektorea kontuan hartzea eta sektoreari entzutea, eta horixe ari gara egiten”.\nEnpleguari eusten laguntzeko 15 milioi euroko zuzkidura duen COVID-19 Laguntzen Ezohiko Programari dagokionez, Turismo, Merkataritza eta Kontsumo Sailak 6.300 eskaera jaso dituela adierazi du. Gainera, gogora ekarri ditu sektoreko langile autonomoei zuzendutako partida eta aldundiekin eta udalekin lankidetzan landutako eta aste honetan aurkeztutako “deskontu-bonuen” programa.